NCCF le DNB Rian Tuantti A Si Cang – NCCF\nCovid.19 le A Hnuzul Harnak6 Total Shares\nCIVUI – Registration\nNCCF & CCAE Civui- Registration\nNCCF le DNB Rian Tuantti A Si Cang\nA voi 7nak NCCF GM hnatlaknak in The Future of NCCF Consultation cu 07 -08 October 2016, SCC, Stavanger ah tlamtling tein kan tuah kho. NCCF ramchung Khrihfabu 14 in upa 82 le sawmmi chungin upa 11, kan zapi 93 kan kai kho. A tanglei paper hna chuahpi a si.\n1. The Future of NCCF Structure, Strategy & Plan – OCCF OC\n2. The Future of NCCF Mission Structure, Strategy & Plan – Mission committee\n3. The Future of NCCF Sunday School (SS) Structure, Strategy & Plan – SS committee\nThe Future of NCCF Consultation, 07 -08 October 2016, SCC, Stavanger\nNCCF EC Biachahnak:\nA cunglei consultation cathluan cungah consultation kai upa hna cu phu 3 ah tthen in ceihttinak ngeih a si i groups cio ceihmi kha zapi fonh in biafunnak ngeih tthan a si. Cu consultation nih bia a funmmi cu 2016 NCCF EC Lakhruak meeting ah a lanhter i NCCF EC nih a tanglei biachahnak bantuk in Agenda.01/ EC Lakhruak/2016 ah a fehter.\n1. NCCF a dirhmun le a rianttuannak a tthawn deuh naklai dot-hlattu ah Technical Adviser Team ser siseh tiah consultation biafun cu kan zapi lungtling in kan fehter.\n2. Technical Adviser Team (TAT) cu NCCF OC upa 6, Peter Sang le Magnar asiloah Mette bawmh hal in ser siseh tiah kan hna a tla.\n3. Technical Adviser Team nih NCCF i sersiamnak ah a herhmi poah kan hlat piak hna sehlaw NCCF BM ah cathluan in chuahpi siseh, an chuahpi tik ah a si khawhnak he a si khawh lonak he ruah kemh thiam awk in kan zuam piak hna seh tiah kan hna a tla.\nEC meeting ah NCCF member Khrihfabu 18 chungin bu 14 kan chuak kho. NCCYF le NCCWF in hruaitu hna zong tling tein an kai kho. NCCF EC nih TAT ah a sawmmi Pastor Magnar Mærland le Peter Sang Lian Thang zong nih TAT ah an kan cohlan caah an cungah lawmhnak tampi kan ngei. Pastor Magnar nih a kan cohlan caah Mette cu kan chawn ti lo.\nTAT Meeting: A voi 1nak TAT meeting cu 17 November 2016, Oslo ah kan tuah. Consultation biafunning in NCCF cu Norway cozah ah zumhnak lei bu (trossamfunn) in register i tuah in kanmah bingin um a si khawh le si khawh lo kan zoh. Norway cozah ah Chin Khrihfa timi min, NCCF ah kan i komhning tein register tuah khawh a sinak le local Church cio kan min le register rinh khawh a sinak kan fianh hnu ah a tthatnak le a harnak zohfelnak tuah a si.\nA voi 1nak TAT Meeting, 17 November 2016, Oslo\nCu hnuah Pastor Magnar nih NCCF cu Norway Baptist Union ah District in pom dingah hal dingin ruahnak a chuahpi. 2010 lio ah official tein NCCF nih a rak chawnh i DNB nih NCCF he pehtlai cu a si kho lo, local Church long in pehkhawh a si an rak kan ti cang nain i ruat tthan rih ko uhsih tiah a tthatnak le a harnak zohfel nawlh a si. A voi 2nak TAT tonnak ah Model pa 2 cungah ruahnak fun nawlh ding le zumhnak lei bu dirhmun in register tuah awk\nah cozah lei ton awk in secretary pa 2, Pastor Ceu Mang le Pastor Tawk Hmun ttuanvo pek an si.\nA voi 2nak TAT Meeting, 07 January 2017, IBC, Sandnes\nA voi 2nak TAT meeting cu 07 January 2017, IBC, Sandnes ah tuah a si. Secretary pa 2 nih Fylke zung ah cozah lei ttuanvo ngei ttha tein an tonmi hna cu fianternak an tuah hmasa.\nZumhnak lei bu (trossamfunn) in register i tuah in mah tein dir– Model (1) le Baptist Union ah District in um timi Model (2), Chin holh le Norway in kan khawmhmi zoh nawlh a si. NCCF BM mipi sinah holh phun 2 in langhter in SWOT analysis in fianh dingah biafun a si. TAT report cu hi attach file in zohkhawh a si.\nNCCF le DNB Tonnak: NCCF consultation hlan tein DNB nih ton kan in duh ko hna an kan ti caah 27 September, 2016, Stavanger ah Mette le Secretary Pastor Ceu Mang tonnak an ngei hmasa, consultation hnu 8.01.2017, IBC, Sandnes ah DNB in GS le Mette le NCCF OC upa si hna he official tein tonnak le biaruahnak ngeih nawlh a si. NCCF le DNB cu pehtlai in rian tuantti awkah lungthin tak tein an kan sawm. Zanriah dumtinak zong kan ngei kho.\nNCCF le DNB Pehtlainak caah Tonnak: A voi 5nak NCCF BM biachahnak bantuk in BM meeting hnu a zarh 1nak ah NCCF OC le Peter Sang cu 18 February 2017IBC Center ah tonnak ngeih in DNB he pehtlainak policy a ser cawlh. DNB he Arbeidsgrene (Cooperating partner) dirhmun in pehtlai ding le a tanglei hna hi ttuantti dingah chuahpi siseh tiah biafun a si.\n1. DNB he Arbeidsgrene dirhmun in pehtlainak (Tilknytningsform)\n2. DNB HS ah NCCF in aiawhtu i telvenak (Hovedstyre)\n3. Kawlram ah mission rianttuannak (Misjonsarbeid i Myanmar)\n4. Youth le Women rianttuannak ah ipehtlainak (Barn, ungdom og kvinne)\n5. Phaisa kong (Økonomi)\nNCCF BM nih a fehter hnu a voi 1nak NCCF le DNB (May 20, 2017) Tonnak\nA cunglei biafunnak cu catial tein DNB GS le Integration Manager ah address tuah in 13 March 2017 ah pek a si i DNB HS nih NCCF he pehtlai nak ah ttuanvo (fullmark) an pekmi Pastor Magnar copy pek hnu ah pumpak zong in chawnh an si. Anmah DNB nih May 20, 2017, Sandnes Baptist Church ah ton biaruahnak an kan sawm i a tanglei hna kan kai kho.\nDNB in DNB Chairman, General Secretary, Interaction Manager le Ungbaptist Director an kai, NCCF in Chairman, Secretary, Asst. Secretary, Treasurer, Asst. Treasurer, NCCYF Chairman le Peter Sang kan kai kho.\nTonnak cu Pastor Magnar nih a kan hruai i NCCF Secretary Pastor Ceu Mang thlacamnak in thawk a si. NCCF nih ca kan pekmi hna le ttuantti duhmi hna cu a dihlak in ceih dingah DNB lei in an rak chuahpi. A biapi bik cemmi DNB he “Arbeidsgrene” dirhmun in pehtlai awk ah 2017 July DNB Landsmøte ah chuahpi dingin biafun a si.\nDNB nih NCCF cu Arbeidsgrene” in A Cohlan Cang: 2017 DNB Landsmøte, 6 July 2017 Stavern ah NCCF cu DNB Arbeidsgrene dirhmun in an kan cohlan, hi dirhmun in cohlanmi ah a pa 6nak kan si. DNB nih NCCF cu Arbeidsgrene in cohlan awkah meeting a kaimi chungin 90% hnatlaknak a herh. Bawipa a ttha! Meeting kai dihlak chungin minung pa 2 long nih karlak mee an pek i 98.5% lungtlinnak in lunglawm tein cohlan kan si.\nDNB Landsmøte, July 2017 ah NCCF a cohlan lio Chairman, Secretary le Pu Siang Pum\n2017 July thawkin NCCF cu amah dang tein i pheu ti loin kan phak ram Khrihfabu pawlkom DNB he ttuantti awk ah Bawipa nih a kan sersiam piak cang, Bawipa min thangthat si ko seh! DNB Landsmøte ah NCCF Chairman le secretary lengah NCCF ramchung Khrihfabu 8 in upa 16 kan kai i vote zong kan pek ve.\nDNB nih NCCF a Cohlan hnu Rianttuanttinak kongah Tonnak: NCCF cu DNB Arbeidsgrene in cohlan awk le a cohlan ahcun rianttuanttinak ding kong ceihtti awk ah Feb. 18, 2018 tiangah voi 5 khengte DNB he tonnak kan ngei. Cohlan hnu a voi 1nak cu 26 August, 2017,Ålgård Baptist Church a si i Mette Marie nih a hruai, NCCF cu DNB nih a pa 6nak arbeidsgrener in kan in cohlan cang hna i lunglawm tein kan in dawn hna timi lawmh bia a chim. NCCF aiawh in Secretary Pastor Ceu Mang nih DNB cungah lawmh bia a chim hnuah DNB HS ah NCCF aiawh in Pu Aung Lin Zathang thim a sinak a thanh ve hna. DNB he rianttuanttinak ah kan fehtermi hna cu;\n1. DNB HS ah NCCF aiawh in NCCF Chairman Pu Aung Lin Zaathang thlah a si i Setember 11-12, 2017, DNB HS meeting thawkin nihin tiangah voi 3 a kai cang.\n2. 2018 budget thawkin cozah bawmhnak hmuhmi chungin 10% pek dingin biafun a si i kr. 65 000 pek kan si cang.\n3. NCCF he Kawlram chung Mission ttuanttinak lam ceihtti cuahmah a si cang.\n4. NCCF in Chinram lei bawmhnak ah telpi ve dingin biafun a si i Paletwah hartong bawmhnak zongah Kr. 10 000 in an kan telpi.\n5. Ungbaptist zong nih NCCYF cu a bu min in a cohlan i NCCYF Chairman Za Tlung Lian cu Ungbaptist HS Vice chairman ah rak thim a si cang. NCCYF nih a ngeihmi program zongah a si khawh chungin bawmh dingah biafun a si.\n6. Baptistkvinnene le NCCWF rianttuanttinak zong ceihtti ding timhlamh cuahmah a si.\nDNB nih NCCF a cohlan hnu 26 August 2017, Ålgård Baptist Church ah 1nak tonnak\nChurch Pastors & Leaders Retreat\nChinram ah NCCF & DNB in Mission Survey\nVIEW ALL POSTS BY NCCF\nNCCF Sunday School Director rian sok khawh a si April 27, 2020\nLast 365 Days Visits: 13,114\nTotal Visits: 18,776\nTotal Visitors: 6,263


Tu lio thawngpang kan thei mi cu lung a mit ko, Kawlram thawngpang si seh, vawlei cung ramthawng bik US le pahnihnak Russia cu Ukraine kongah i tuk kho dirhmun an phan cang. Mah bantuk in thawngpang a um lio ah Bristish zong nih thawngpang a vun ngei ve than i Russia nih Ukraine a tuk ahcun, NATO nih an hriamnam pawl hna cu Estonia, Latvia, Lithuania &Poland lei ah chia an nih tim. Atu hi Britain nih ralkap\nEstonia ah a rak chia cang mi hna cu i tuknak a um sual ahcun tiin ralkap 820 a kuat chap hna. An dihlak in\nralkap 1,200 an si cang. Atu hi Poland ah ralkap 140 a chia cang i, cun Ukraine ram ah 100 an kuat cang hna.\nBritish nih a chim ningahcun, Russia nih Ukraine a tuk ahcun Britist nih Ukraine a bawmh lai tiin a chim. Atu thil umtuk ding a dik lo caah NATO nih, Estonia, Latvia, Lithuania & Poland aralkap tampi a kuat chap hna lio a si, The Times nih a langter ning ahcun, Ministry of Defence nih i tuk ah um sual ahcun caan tlawm pal ah ralkap tampi kuat kho ding in an nih tim tiin a langter NATO Secretary General Jens Stoltenberg nih\nCNN sin ah a chim ning ahcun, a tu hi NATO ram pawl nih Russia sanctions nak ding in thil an tuah lio a si tiin a chim. Cred-RTK\nKawlram thawngpang dang….Magway ramṭhen, Myiang peng chung ah kutin cawh mi zii-nan(oil) umnak hmun\npawl cu nihin January 23 zingka ah mei in an khangh, tiah mipi vengtu ralkap hruaitu pahnih sin in theih a si. Myiang le Pauk peng kar ah a um mi Ciatsuaing le Tayetkan zii-nan i a chuahnak hmun cu ralhrang 300 hrawng nih an luhhnawh hna i zii-nan khor a ngeitu pawl phaisa 200,000mmk in 300,000mmk kar cio an hal hna. Phaisa a pe lo mi zii-nan\nkhor ngeitu pawl an zii-nan khor cu mei in an khanghpiak hna, tiah Myiang-PDF hruaitu pakhat nih a chim.\nZii-nan khor khangh kong a chimtu PDF hruaitu pakhat nih cun, “Cuka hrawng i zii-nan an chiahnak\nhmun le khor pawl cu mei in an khangh hna. Zii-nan khor le an inn zong aa naihte hna. Zeizat dah an khangh cu fiang in kan thei rih lo,” tiah a chim. Ralhrang nih an khangh ruangah Tayetkan zii-nan umnak hmun pawng ah an khawn cia mi zii-nan Gallon 500-1000 hrawng an chiahnak hmun pathum cu a rawk, tiah\nMyiang-PDF rianngeitu Khun Chiah nih Myanmar Now ah a chim. “Atu tiangah ziinan an khawnnak\nhmunthum cu a kaang dih cang. An kan hal mi phaisa kan pek hna zong ah a hnu deuh a ra mi nih an kan hal ṭhan i kan pek hna lo ahcun an khangh ko,” tiah zii-nan khor ngeitu pakhat nih a chim. Myiang peng nitlaklei ah a um mi, Kyouk-Kuat zii-nan umnak hmun zong kan hnu lei zarh chung ah phaisa 100,000 an hal ve hna i a pe lo mi zii-nan khor 30 hrawng mei in an rak khangh, tiah theih a si. Cre-TCP


Breaking News : Mindat CDF le Ralkap Nih Lungtlinnak (5) An Tuah – Buanchukcho\nBreaking News : Mindat CDF le Ralkap Nih Lungtlinnak (5) An Tuah\nJune 23, 2021 admin THAWNGPANG 0\nMindat Khuanu Khuapa pawl paltlang in, CDF-Mindat le Ralkap karlak biaruahnak an tuah i nihin ahcun lungtlinnak (5) an tuah khawh tiah Mindat Khuanu/pa lei nih an langhter.\nLungtlinnak an tuah mi hna cu; (1). Tutan CDF-Mindat le Ralkap karlak biaruahnak hi Mindant pengkulh mipi dihlak caah thahnem le santlai a si khawhnak ding ah, Ralkap lei nih Raldohnak, Meithal puahnak tuah lo ding, Khualtlawng mi hna pehtlaihnak lam vialte zalong tein tuah ding le mipi check nak ti bantuk tuah lo ding.\n(2). Cozah riantuan he pehtlai in zeibantuk hnahnawh nak hmanh pek lo ding, Hramhram in tuah ter, hrocer le khenkham ti bantuk Cozah rianttuan mi cung ah tuah lo ding. CDM a tuah mi Cozah riantuan dihlak zong hramhram in Cozah rian ah luh ter lo ding.\n(3). Mindat pengkulh mipi dihlak thihphaih le tlerh khonhnak tuah lo ding. Kaphnih lungtlin hnatlaknak tuah mi a hrawk kho ti ding cawlcanghnak le thil zeihmanh tuah lo ding. Tahchunnak ah, a dik lomi thawngpangzamh in mipi lau ternak, thihphaihnak tuah lo ding. CDF-Mindat kong lam le Mindat uktu Khuanu/pa nih thawngpang dik cu an mah pumpak social media ah an tarlangh, an tarlangh mi thawngpang cung ah ttuanvo lak ngamnak zong ngeih dih. Pumpak in social media cahmai ah tar mi thawngpang paoh cu zeibantuk tuanvo laknak hmanh kan tuah piak hna lai lo.\n(4). Kyautthu-Mindat-Matupi karlak motor lam a kal mi, Motor le Cycle in khualtlawng mi vialte hna hnawh nak pek hna lo ding, zalong tein tlun kalnak nawl pek hna ding.\n(5). Eidin Facang a phor mi Motor pawl cu tha tein zohfel hna hnu ah zalong tein kal ter hna ding, khamh, thilri chuh ti bantuk tuah lo ding. Cun Mindat Ralzam sin ah thilri, eidin pek a duh mi paoh nih langhter mi phone number ah hin thawngthanh nak tuah hmasa ding ti asi.\nA cung langhter mi point (5) hi CDF-Mindat le Ralkap karlak lungtlinnak tuah mi asi. Kan tial palh mi a um sual ah tiah hmanthlak in kan langhter chih, Kawlca khi rel uh law nan fiang cio ko lai. Vom\nMandalay Ralhrang Pawl PDF Um Nak In Ah A Kalpi Cu Dalaan Cu A Um Nak Inn Ah Bomb In Thah A Si\nNizan June 22 Mandalay ah ralhrangbu nih Tibaw peng mi 2 an thah hna


Salai Lairamthang nih US Bawmhnak Kong a Tialmi hi Thawngpang tha tuk a si. – Kawltu Team\nSalai Lairamthang nih US Bawmhnak Kong a Tialmi hi Thawngpang tha tuk a si.\nRepublican nih $2000 tiangtiang pek hi an duh lem lo, zeicatiah US National leiba hi $27 trillion reng LO a si cang caah US citizen minung pakhat nih kan ngeihmi leiba hi $220000 renglo cio a si cang caah a si. Monday ah hin congress hruaitu hna meeting an tuah than lai i, Minung pakhat nih &1200 cio ngah ding in an lung an ihmu kho men tiah ruah a si. Source: Salai Lairamthang\nRelchap:-R. I. P: Christmas Lio Pi I Pa Le Fa Nikhat Ah Thih Cu Lung A Fak Hringhran Ko Mu.\nAtu bantuk kan Bawipa Jesuh chuahcam Christmas lio pi i duhdawt tuk mi hna pafa in an nunnak a liam timi thawng kan theih cu ngaih a chia hringhran ko mu. minung thisa in a nung mi poah cu a thi ding lawng te cu kan si ko nain, voi le khat i pa le fa hna mual vung liam hi cu tuar a fak hringhran ko lai. Cheukhat chung le khat hna cu Christmas caan lio hi cu chung tling tein zeitin dah caan sunglawi nuam tein kan hmang ti hna lai tiah i bawh le hmang i timh lio hna i, ngaihchiat lungkaui mithli tlaknak thawngpang tu nih chungkhar muinak a chuah hi cu an tuar a fak hringhran ko lai mu.Nihin ah a kan liam takmi hna pa le fa hna hi Mualcheng khua mi an si tiah theih a si. hringtu an pa hi a min ah Pu Hrangzuala kum 75 mi a si i, a fapa hi Pu C. Laltlanchhunga kum 49 lio a si mi nih hi vawlei taksa kaltak in Pa Pathian sinah a kan dintak cang hna hi asi. Anmah pafa hi dam lo in a sau ngai a kauh cang mi an si tiah thawng kan theih.\nLung a fak ngaingai mi cu hringtu a pa hi zing lei ah a thi i, a fa pa hi chun ah a nunnak a liam ve hi a si. anmah hi inn dang veve in an nupi le an fa le he um cio mi an si i, nikhat chung ah hi bantuk in pafa hna mual vung liam a si tikah chungkhar hna zeitluk in dah an lung a kuai mu. nihin 26 December, 2020 ah an pahnih in inn khat ah a ruak an suang hna i, hmunkhat ah an ruak zong nihin zanlei ahkhan vuinak caan an hmang piak hna tiah thawng kan theih hi asi. kaltak mi hna chungkhar caah hi thawng a theih mi nih an caah a in tuar zia an thiam khawh nak hnga thlacam bawm hna uhsih. Zet Tlau\n← US Bawmhnak Kong ah Trump nih Thawngpang tha tak tak a Van Thanh\nTarnu Baba Vanga nih 2021 Kum Thar Kong a Phuanmi cu a Mak Kho Tak Tak →


Donald Trump nih a voi hninhnak Covid-19 bawmhnak Stimulus Check $1200 cu Amercian mipi kut ah a kal deng nain Democratic party pawl nih an kham hoi tiah a langhter – FIAKFAIROCK\nDonald Trump nih a voi hninhnak Covid-19 bawmhnak Stimulus Check $1200 cu Amercian mipi kut ah a kal deng nain Democratic party pawl nih an kham hoi tiah a langhter\nDonald Trump nih a voi hninhnak Covid-19 bawmhnak Stimulus Check $1200 cu Amercian mipi kut ah a kal deng nain Democratic party pawl nih an kham hoi tiah a langhter. Tuzanlei ah khan Donald Trump nih a voi hninhnak Covid-19 bawmhnak Stimulus Check $1200 cu Amercian mipi kut ah a kal deng nain Democratic party pawl nih an kham hoi tiah a langhter.\nTutan ah Trump nih a voi 2nak bawmhnak a tlainak ruang hi Democrat pawl ruang ah ti nain a ruang fiang set in a langhter lo. Asinain McConnell nih a chim ning belte ahcun Republican nih unemployment benefits hi sauhter a timh tuk nain kham a si tiah a chim ve. Democrat pawl nih an kham tiah a chim. Salaikawltu


Ka Dawtmi Falam Peng Pastor Pawl Hna Bawipa Rian Maw Nan Ttuan Chawva Rian Hme Nan Ttuan — Chin Miphun Tlangau\n“Ka Dawtmi Falam Peng Pastor’s Pawl Hna,”Bawipa Rian Maw Nan Ttuan Chawva Rian Hme Nan Ttuan?Thisen Le Nunnak A Pe Mi Hna an thlarau nih a hei hmuh ve ttheu hna lai i,zeitluk khin dek an ngaih a heichiat lai,an thisen man le an nunnak a liam mi Chin miphun hna an mah cu an thi cang fawm cuteh,an chung le le an miphun,nan miphun hna hmai hi nan khah ko hmanh ah,Zeitinhme a rian nan ttuan mi,Jehovah Pathian hmai tal hi nan khah hna hnga aw!\nA donghnak ah,CNDF,CDF,CNA pawl an hman nan khah ko hna maw?Cun,Miphun le ram caah an nunnak le an thisen tiang a luang mi le a lo mi an thlarau hmai tal teh nan khah ko hna lai maw?A hrut sih theilo bantuk in dah,nan or nih a duhtuknak lam cu nan zulh tthan ko rih lai?CNDF,nan mah rian a si,kan khelmi kong ah hin,na chungkhat le ka chungkhat ti um lo tein kan miphun le ram a thatnak ding a si ahcun,a vawikhatnak caah zeimawtal cun van tuah tuah hna ulaw, an zanmang ttha lo,khawchia rianttuannak nih a luh hnawh mi khrihfabu i an hruaitu hna hi i thang hnaselaw,Miphun le ram ah hin rak kir tthan hnaseh.Kailawm.\nKa Dawtmi Falam Peng Pastor's Pawl Hna Bawipa Rian Maw Nan Ttuan Chawva Rian Hme Nan Ttuan


Dr. Cungpi: Dothlennak caah lungrual tein tang usih - THE CHIN EXPRESS\nDr. Cungpi: Dothlennak caah lungrual tein tang usih\nDr. Biak Cung Lian: Ralkap duh lonak kan langhter, kan cawlcanghnak cu thla 2 leng a si cang. Hi thla 2 leng ahhin aho dah a lungrethei deuh, aho dah a thaba deuh ti ahcun ho hmanh nih dirkamh lomi, an thluak chungah zeihmanh um lomi, an kut cung ah hriamnam dah ti lo cun zeihmanh a ngei lomi le mi a that cuahmah mi ralkap phu hi an si.\nCucaah, mi a that cuahmahmi phu hi kanmah mipi nak in an lungrethei deuh. An ba deuh cang.\nAtu lio ahhin nifatin thawngpang chia, thawngpang ttha lo kan hmuh, kan rel, kan ton hna.\nSihmanhsehlaw, hi thawngpang ttha lo hna nih hin kan cawlcanghnak, kan rianttuannak ah a dawnkhantu, kan rianttuannak a dirter tu siter hram hlah usih ti forhfial kan duh hna.\nAtu tan kan tei khawh a si ahcun kum 70 leng kan pale, kan pule le kan pile nih an rak doh lengmang mi uknak ttha lo, cun an rak manh lengmangmi Federal Democracy cu kan ngah cang lai.\nMah kan ngah khawh nak ding ahcun atu lio ahhin lungsau tein le fimkan tein khuakhan i hnuhmai zoh in kan kal a biapit tuk caan a si.\nCucaah, kan zapi tein lungsau tein um hna usih. Lung i rual usih. Khat le khat thachiatternak, khat le khat i dehcawhnak, khat le khat i namnehnak mipi karlak ah um hram hlah seh. Mipi kan him a hau.\nHakha huap in kan zoh ahcun a luancia thla 2 chung kan cawlcanghnak ah thisen a luang rih lo. Cucu, a kan hruaitu mino hruaitu hna, upa hna le Khrihfa pastor te an cawlcanghnak ruangah tampi aa tel. An cungah lunglawmhnak tampi kan ngei.\nCun, a ra lai dingmi kan cawlcanghnak hnga ding zong ahhin aho hmanh thisen luanter kan i siang hna lo. Federal Democracy ngah nak dingah aho hmanh nun thap ding kan in siang hna lo.\nHitin ka chim tikah kan ralchiat ruangah a si lo. Nun thap hnawh in hmai a nur cuahmahmi mino le hruaitu tampi an um.\nAtu tein siiawi zongin siseh, eidin tirawl zong siseh, a herh ahcun rak i timlam cio hna uh. Cuti ti tikah tthihpheihnak a si lo.\nKhat le khat kan dirtti hna lai. Khat le khat ready tein kan um tti hna lai timi caah thapeknak le ralrin peknak a si.\nAho hmanh hi ralpi kan tei hlan chung cu kan kir lai lo. Hmai kan kal thluahmah lai.\nHi ralpi kan tei dih hnu ahcun thleidannak a um lomi, khat le khat zawn aa ruat chinchinmi, khat le khat aa upatmi, khat le khat aa bawmchanmi, mipi sinah rian a ttuan i mipi awann a ngaimi cozah kan ser hna lai.\nEihmurnak a um lomi ram kan ser hna lai. A hlei in mipi humhimnak caah rian a ttuanmi ralkap phu, palek phu kan ser hna lai. Kan ram cu a nuammi ram, kan mah tein aa uk khomi ram ah kan ser hna lai. – HCFJ


Dr. Sasa: Phungninglo ralkap cozah SAC nih CRPH sinah uknak a pek ṭhan lawngah thahnawnnak a dong lai | The Chin Express\nDr. Sasa: Phungninglo ralkap cozah SAC nih CRPH sinah uknak a pek ṭhan lawngah thahnawnnak a dong lai\nMyanmar UN Special Palai Dr. Sasa nih, “Hi thahnawnnak hna hi, phungninglo ralkap cozah SAC nih, Myanmar mipi nih dimawkharesi ning tein anmah caah an thimmi Hluttaw sinah uknak a pek ṭhan lawngah a dong lai,” tiah a chim.\n“Hi phungninglo ralkap cozah nih, buai lo tein sandahpiahmi hriamnam ngei lo mipi tlerh, tukvelh, thah, fahnak pek le temhtuar ter ti dah lo cu zeihmanh thil ṭha kan tuah khawhmi um lo ti kha tatte a langhter cang.\n“Hi phungninglo ralkap SAC nih uknak a firmi cu a hlawhtling lo. Ram a hruai kho ti lo,” ati.\nMyanmar mipi nih anmah caah an thimmi MP pawl cu February 1 ah Rampumpi Hluttaw (Pyidaungsu Hluttaw) ah rian ṭuan thok dingin biakamnak tuah an tim nain khuadei hlan ah ralkap nih a tlaih viar hna i uknak a chuh hna.\nA luatmi MP pawl nih kanmah hi mipi nih an caah an thimmi kan si tiin “Rampumpi Hluttaw Aiawhtu Kawmiṭi (CRPH)” an dirh i mipi he i bawm in ralkap uknak an do. UN ah anmah aiawhtu dingah Dr. Sasa an thim.\nDr. Sasa nih a chimmi “mipi nih anmah caah an thimmi Hluttaw” a timi hi CRPH kha a chim duhmi asi. Cucaah tlangtar ah fiangko in CRPH kan tinak asi.\nHmasa thawngpangFalam pengkulh Bawi Changtu U Yi Mon cu a fanu 2 nih an hlawt\nHnu thawngpangLungfak hringhran: Ralkap nih nizaan sandahpiahmi 42 an thah hna, 130 leng an thah cang hna


Rom Cakuat 3 (Romans 3)\nRom Cakuat 3\n1A si ahcun Judah mi nih cun Jentail mi hna nakin ṭhatnak zeital an hmu deuh kun maw? Cuarpartan cu santlaihnak zeital a ngei kun maw? 2A phunphun in tampi a um ko! Cu hna lak i a hmasa bik cu, Pathian nih a bia Judah mi a kenter hna kha a si. 3Asinain a cheu kha zumh awk tlak lo an rak si si kaw, zeitindah a si kun lai? Cu ruangah cun Pathian zong cu zumh awk tlak lo a si ve lai tinak a si maw? 4Si hrimhrim hlah. Minung hi kan dihlak in lihchim si hmanh u sih law Pathian cu zumh awk tlak a si ṭhiamṭhiam ko. Cathiang nih,\n“Bia na chim tikah na chimmi cu\nahmaan ti kha a lang lai i\ntazacuai na si tikah na bia cu\nna tei lai,”\ntiah a ti bang khan a si. *3:4: Slm 51:4\n5Ahmaan lomi thil kan tuahmi nih ahmaanmi thil Pathian nih a tuahnak fiang chinchin in a langhter ah tah, zeitin? Zeidah kan chim khawh lai? Pathian nih kannih cu dan a kan tat tikah a palh a si maw? (Minung biachim in hei chim ko ning law.) 6Si hrimhrim hlah. Pathian cu a din lo ahcun, zeitindah vawlei cu bia a ceih khawh lai?\n7Asinain ka lihchimnak nih Pathian biatak cu fiang chinchin in a langhternak thawngin Pathian cu sunparnak ngan deuh a pek ahcun, zeicahdah kei cu misual na si tiah sualphawt ka si kun? 8“Ṭhatnak a chuah nakhnga ṭhat lonak kha tuah u sih,” tiah zeicaah kan ti ko kun lo? Cu hrimhrim cu a chimmi a si, tiin mi cheukhat nih an ka thangchiat. Cu bantuk mi pawl cu sualphawt awk tlak an si bantukin sualphawt an si ko lai.\nAhohmanh A Dingmi An Um Lo\n9A si ahcun, kannih Judah mi hi tah, Jentail mi hna nakin kan dirhmun a ṭha deuh hlei kun maw? Ṭha deuh hlei nemmam hlah. Ka langhter cang bang khan Judah mi he Jentail mi he kan dihlak in sualnak ṭhawnnak tang i a ummi kan si.\n“A dingmi ahohmanh an um lo, *3:10-12: Slm 14:1-3; 53:1-3\n11Pathian a hngalmi ahohmanh an um lo,\nPathian a kawlmi ahohmanh\n12Minung nih an dihlak in Pathian kha\nan pialtak i a pingah an kal dih;\nṬhatnak a tuahmi ahohmanh\nan um lo,\npakhat hmanh an um lo,\n13An kaa cu khar lomi thlan bantuk a si,\nAn hmur in thihnak bia, rul sivai\nbantuk kha cat loin a chuak; *3:13: Slm 5:9; 140:3\n14An kaa cu bia chiakha in a khat. *3:14: Slm 10:7\n15Mi va tuk le va thah ah cun\nan khul a rang ko; *3:15-17: Isa 59:7-8\n16An kalnak paoh ah rawhnak le\nnganfahnak kha an va tuah lengmang.\n17Daihnak lam kha an hngal lo i\n18Pathian hmaizah zong kha an hngal\nlo,” tiah a ti bang khan a si. *3:18: Slm 36:1\n19Nawlbia chung bia cu Nawlbia tang i a ummi hna caah khan a si ti kha kan hngalh; cu tiin a sinak cu mi nih silhnalh khawhnak zeihmanh an ngeih khawh nakhnga lo le vawlei cu a ningpi in Pathian biaceihnak hmai i a dir ding a si kha a langh nakhnga caah a si. 20Nawlbia zulhnak thawngin ahohmanh Pathian hmai i thiam a co khomi an um lo. Nawlbia nih a tuahmi cu, an sualnak hngalhter kha a si ko. *3:20: Slm 143:2; Gal 2:16\nZeitindah Pathian Nih Mi Cu Miding Ah A Rel Hna\n21Sihmanhsehlaw atu cu nawlbia he i pehtlaihnak thawngin si hleng lo tein Pathian he i pehtlaihnak lam kha kan caah a hung awng i cu lam cu nawlbia le profet hna nih ahmaan tiin tehte an khaanmi lam kha a si. 22Cu lam, Pathian he i remnak lam cu Jesuh Khrih zumhnak thawngin a si i Jesuh Khrih a zummi ca paoh ah a si dih. Ahohmanh i thleidan ding a si lo, *3:22: Gal 2:16 23zeicahtiah mi vialte cu kan sual dih cio ko i Pathian sunparnak kha kan bau dih cio ko. 24Sihmanhsehlaw kannih a kan tlantu Jesuh Khrih thawngin Pathian nih a vel cu a lak tein a kan pek i amah Pathian he cun a kan remter. 25Jesuh Khrih cu Pathian nih a thi in ngaihthiamnak sertu ah a tinhmi a si i cu ngaihthiamnak cu Jesuh Khrih zumhnak thawngin hmuh ding a si. Pathian nih cu bantukin minung he remnak a tuah cu a dinnak kha langhter a duh caah a si. Cu a langhterning cu hitihin a si: hlan lioah cun a lung a sau caah mi nih an tuahmi sualnak kha i hmuhter duh loin a um; 26cun atu caan ah cun Pathian ding a si kha aa langhter i Jesuh Khrih a zummi paoh kha a luatter hna.\n27A si kun ahcun, kan i uan khawh awk zeital a um maw? Um hlah. Zei ruangah dah? Nawlbia kan zulh ruangah maw? Si hlah. Sihmanhsehlaw kan zumh ruangah a si. 28Zeicahtiah minung cu Pathian he remter a sinak cu zumhnak thawng lawnglawng in a si, Nawlbia nih, tuah u, a timi tuahnak thawngin a si lo, tiah pei kan ti cang kha. 29Asiloah, Pathian cu Judah mi hna Pathian lawng maw a si? Jentail mi hna Pathian tah a si ve lo maw? Si hen ta! 30Pathian cu pakhat pei a si cu, Judah mi cu an zumhnak thawngin amah he cun a remter hna lai i Jentail mi zong cu an zumhnak thawng in a si ṭhiamṭhiam ve ko lai. *3:30: Deu 6:4; Gal 3:20 31Cu ti kan ti tikah cun Nawlbia kha zumhnak in kan hlawt tinak a si maw? Si hrimhrim hlah, Nawlbia cu kan dirhṭhoh lehlam a si.


Thailand Hngakchia pawl Documentary Movie Thar a Chuak Cang – Salai Kawltu\nJune 25, 2019 salaikawltu Theihtlei (Informative)\nThailand Hngakchia pawl Documentary Movie Thar a Chuak Cang. Hi Documentary hi Thai Navy Seal pawl nih an facebook page ah an langhtermi a si. Live bak in an zoh cuahmahmi a si. Minung tampi nih an zoh cang. A tanglei ah mirang subtitle in langhter asi caah zoh a nuam ngai ngai. Link na hme lei i na zoh khawh lai.\nThailand Hngakchia pawl Documentary Movie Thar cu a tanglei bik ah a um lai.\nThailand Hngakchia pawl kong zahan news van rel ta.\nThailand lungkua i aa tapmi hngakchia 12 le an sayapa hna tonmi theih peng nak ding caah Thailand ram ah theihpengnak (anniversary) hman a si. Zahan khan Thailand hngakchia hna lungkua i an chuah a kum khat tlinnak a si. Nikum khan Thai hngakchia hna hi ni 17 bak Thailand lungkua ah hin an rak i tap. Vawleicung minung vialte an lungre a theih dih. News phun phun ah headline a rak si.\nZahan khan Thai lungkua i an chuah a kum khat tlinnak Anniversary cu hman a si. Hi caan ah hin minung 4000 leng nih khua chung lampi ah an tli (marathon). Tlik lawng siloin cycle he khuapi an cul. Kum khat tlinnak anniversary ah hin ramdangmi tourist tampi zong an i tel. Atu ahcun hi Thai hngakchia hna hi an muihmai zong a upa ngai cang.\nAtu ahcun hi Thai hngakchia hna hi an muihmai zong a upa ngai cang.\nVideo hi zoh law an muihmai a upa pah ngai cang ti na theih khawh lai.\nA tanglei Link hi hme law na zoh khawh lai.\nPrevious Post:Trump nih Dressing Room ah a ka Tuaitam a timi Nu cu Trump nih fak tak tak in a leh\nNext Post:Dr.Aung Myint Thang nih LAITLANG KHUATE LE BAWI VOK THAH kong a tialmi hi a Mak ko


‘MP’ Ka Tlin Ahcun Vote A Ka Pe Duh Lomi Khua Hi Kaa Hmaithlak Bik Lai – Lai Lungrawn Post\nSalai Lungthli Tum saduhthah le chunmang: ‘MP na tlin ahcun vote na ngah lonak khua caah riantuan na tim maw?’ timi biahalnak a um theu. MP cheukhat zong nih ‘aka dawmi khua cu ka dawt deuh ve ko hna lai’ tiah an chimmi ka theih pah lengmang.\nRelchih>>>>Kan nunphung a si vemi ‘paih’ ka hlorh lai: Ram a ngeimi miphun tling pakhat kan si caah lentecelh lei zong kan thancho ngai a hau. Abik in kan miphun nih phundang deuh in kan ngeihmi ‘paih’ hi Chin state level ah kan hlorh a herh.\nA si khawh ahcun ‘paih’ hi Chin traditional sport caah cozah nih a cohlan nak hnga cawlcangh a herh, a cohlan awk zong a si. Paih hi hawikom i sernak a si i Chinmi a kan funtom kho bikmi hriamnam a si te lai ka zumh. Keimah pumpak phaisa ting za thum leng dih in Hakha ah paih cawnnak le paih zuamnak zong ka tuahpi tawn hna. Khuate zong ah ka tuahpi hna. Nain, cozah lei tanpinak thazaang a der ngai tawn. Kan thazaang a bat caan a tampi. MP ka tlin ahcun Myone kip pathawng vialte sawm in kum khat voikhat tal cozah nih ropui ngai in paih zuamnak tuah ding Chin cozah ka forh hna lai. An lungtling lai ka zumh. Cattialtu: Salai Lungthli Tum


Thau Khua Ah Aa Dormi Hna Hmurka Le Thutto Ning! – The Cherry Par\nThau Khua Ah Aa Dormi Hna Hmurka Le Thutto Ning!\nThau khua ahhin aa dormi hna hi chungkhar 113 an si i, a milu in minung 559 an si. Kum 5 tang ngakchia hi 63 an si i, kum 70 tluk upa hna hi 31 an si, kum upa bik hi kum 90 hrawng an si hna. Hi chung ahhin Pastor 4 an um.\nPastor te nih mah le Khrihfa bu cio ningin an vehvaih hna. Thantlang khuanu khuapa aiawh in Pu Lawm Bik, Rev. Dr. Lal Uk, Rev. Calvin, Pastor Sui Lian Kam hna zong nih an veh hna. Pu Chan Ham cu Thau khua aphan ko nain himnak hmun ah aa dormi hna atong hna lo, pumpak inn ahcun a ton khawh hna men ko hna nain, sianginn kulh chung i a ummi hna cu a tong hna lo.\nSekenhen zong nan duhmi i thim u ti’n an thim ter hna, Lo tuah ai tim mi zong an um, Saiha khua ah ralkian i a ummi Pastor pakhat nih arak veh hna i thlacam piaknak a kan ngeih tiah ralkian in ai dor ve mi pakhat nih The Federal Times ah achim. Credit: The Federal Times\nKUMTHAR TLANGAU; Kannu le Kanpa nih an kan thihtak dih sual lai hih. Ralzam nak hmun in Kan dawt mi hna kan nu le kan pa hna nih nikhat hnu nikhat Pakhat hnu Pakhat nih an kan thih tak mi ka hmuh tik ah khua a ka ruahter ngai.\nThantlang Khua kan chuah tak nak Sep, 21, 2021 in Jan 1, 2022 nitiang ah Ralzam dirhmun in kan um nak khuakip in Kannu le Kanpa, Pi le Pu hna, Kum (60) Cung minung 23 nih an kan thih tak. Mah a thi mi (23) hi zoh tikah an innlo a kang mi lawngte an si. Ralzam si hleiah Inn le lo a kangh tikah cun hi nihhin an thinlung an ruahnak tampi a hrawh(demoralisation) hna ti hi hmuh khawh si. Mah kong hi ruah lo awk a tha lo.\nRalzam dirhmun a fawi le har cu chim hau lo si i, Mah lak ah inn le lo Kanghuh ton a si tikah hin kan nu le kan pa hna an Thinlung a zawtuk ti a lang. Thinlung thazaang peknak (moral support) thiam an hau, Thlarau thazaang zong pek an herh. Hi an intuar mi hma in damter (Trauma Healing) pek an herh .Hi kong hi zoh sawhawk a tha ti lo. Ruah ngai a hau mi thil a hung si.\nThantlang khua kan chuahtak lio ah Khrihfa Bukip in Riantuan tu Pastor riantuan tu Minung (50) kan in ngeih hna. A tulio hin Na members nih an in hlamlio caan si. Na phone chawnh an hngah lio caan si.\nKan Pastor te a tu na um nak khua le ram kha Na khrihfa bu members an umnak a si maw si lo khuazei ah na um kha vanruat law na pawngkam ah na members an um lo sual ah cun a rannak i na members an khua ansak nak an tamnak khua ah i thial. Na Members pawl Thlarau tha zaang, Thunlung thazaang pek an herh bik caan si. Thlacam piak an herh lio caan si.\nKhrihfa Upa hna khuazei ah na um? Zarhpini Biakinn chung Thawhlawm kholh le thawhlawn rel lawng kha Khrihfa Upa rian lawngah ruat hlah. Na pawngkam ah na members an tampi khah zohsawh hna hlah. Na Members pawl Thlarau thazaang, Thinlung thazaang pek an herh bik caan a si.\nKhua Nu Khua Pa ai ti mi hna Khua le Ram caah a min lawng Khuanu Khuapa si ding si lo hih. Na Khua mi caah Nu can Pa Can dir ding mi kan si tihi Philh hlah. Um sawh caan a si lo hih. Khuami hna caah na tuan tuah khawhding rian tampi a um ve.\nHriamtlai nih Meithal tlaih in ral doh cu a rian a si bantuk in, Mipi lak ah khua a sa ve mi, Upa le Members lak ah a um mi, Kan Pastors te nih nanrian cu Kan Mipi a harsa mi bawmh le zohkhenh le kan members zohkhenh thazaang i pek cu kanrian a si ve.\nCu lo cun Caan karlak ah kan dawt mi hna kan nu le kanpa, kan u nau hna nih A zeidang har le Zawtnak dang lakah “Thinlung Zawtnak” in an kan thih taktuk sual lai hih. Mipi kan tlawt tlau lo a biapi ve hih. A ho rian si lo, keimah tuanvo ka ngei (It’s my responsibilities )ti Lungput he hmai nor hna uhsih. Credit: Pu Ram Khar\nMah na para: ”Thantlang khua kan chuahtak lio ah Khrihfa Bukip in Riantuan tu Pastor riantuan tu Minung (50) kan in ngeih hna. A tulio hin Na members nih an in hlamlio caan si. Na phone chawnh an hngah lio caan si.\nKan Pastor te a tu na um nak khua le ram kha Na khrihfa bu members an umnak a si maw si lo khuazei ah na um kha vanruat law na pawngkam ah na members an um lo sual ah cun a rannak i na members an khua ansak nak an tamnak khua ah i thial. Na Members pawl Thlarau tha zaang ,Thunlung thazaang pek an herh bik caan si. Thlacam piak an herh lio caan si.” hi a dik ngaimi a si.\n← Thihdar Nih A Kan Phak Than, Pu Chum Er nih Mual A Kan Liam Tak Ruangmang!\nKum thar I kan Dothlennak ca Saduhthah →


Breaking News; July Ni 1 Hniarlawn Ah Ani Kap\nMain Editor July 1, 2021 Leave a Comment on Breaking News; July Ni 1 Hniarlawn Ah Ani Kap\nHalkha peng Hniarlawn khuachungah July 1, 2021 chun lailing ah Kawl ralkap nih CDF pathum an kah hna i an kheng hna lo. Halkha lei in Kawl ralkap 28 an rong phan i Baptist Biakinn hrawngin hmunhma an la.\nTlawmpal ah Motor cycle cit in ara mi an kah cawlh hna. Motor cycle 2 cu rang taktak in an zam i chikkhat ah kaphnih in ani kap cawlh. Khuachung innlak tuk asi caah CDF nih an zam tak hna. Kawl ralkap cu Bomb le meithal an puah chih len i Sml 1:30 tluk hnu ah Halkha lei ah an kir than tiah min langh ter duhlo pakhat sinin theih a si.\nKaphnih in ani hliam lo. Tutan thil a cang mi hi ruah tikah lung a hring ko. An phanh hlan pin khuachungah kawl ralkap an rak phanh cang ning tuak ah an mah lei lila chung hin bia a zut sual rua tiah pi tar nu nih a chim. Biakil; hi thawng pang cu CCN nih an tial cia mi lak chin mi asi.\nBreaking News: Falam Khuapi Chungah Kahnak Achuak →\n← Mipi Kilveng Tu Ralka (PDF) le Kawl Ralhrang Kahdoh Nak Ah Minung 27 Nunnak Aliam


NUN A NEMMI\n„Nun a Nemmi cu Lung lawmmi nan va sihna dah!\nPathian nih a in kamh mihna kha nan co lai.“ [Mat. 5:5]\nNunnem tihi „Mi toiah a idormi“ ti zongah Sullam a ikhatmi an si ko. Nunnem ti tikah nem hninghniang, zeihmanh tuah ngamh lomi, mah ca zongah dir ngam lomi, mi ca zongah dir ngam lomi ti duhnak asi lo. Thin hun lo ti zong hi nunnem asi lo. Thin hun hmanh ahngal lo mihna cu nunnem ti awk tlak an si lo.\nPathian leikapin kan zoh tikah nunnem cu Pathian ibochan i zeipaoh i Pathian a Nawl siko seh ti Lungput ngeih ngam kha asi. Job nih; „BAWIPA nih a ka pek i BAWIPA nih alak ṭhan; BAWIPA a Min cu thangṭhat siko seh,“ arak ti [Job 1:21]. Bawipa Jesuh nih Ngakchia bantukin bochannak Lungput kha nan ngeih lo sicun Van cung Pennak chungah nan lut kho lai lo, ati. Ngakchia bantukin Pathian ibochannak Lungput ngeih hi nunnem timi cu asi.\nVoikhat lio Zalam tlangah Ngakchia pakhat a ichawk i cucun Rang tumpi pakhat arung le ciammam i Ngakchiapa nih aṭih tukhring hran i hehlemaw tiah azam. Inn leng cungin a ṭhumi apa Phei cungah cun ava hlonh i a Pa sin aphak cang kain cun Hmunphiah kha a ilak i Rang tumpi cu tuk azalh an ti; Ngakchiapa nih a Pa ava ibochan khawh ning cu! Cu bantuk cu Nunnemmi cu an si. Pathian an Pa, an va ibochan khawh ning cu! Bochan ti tikah bochanmi Nawl zulh tinak asi. Kan ibochan mihna i an Nawl kha kan zulhhna lo sicun kan ibochan rihhna lo asi. Kanmah Nawl i kan um sicun kanmah le kanmah kha kan ibochan asi. Cucaah bochan hi nunnem lawng lawngah aum khomi asi.\nCun nunnem cu Minung leikapin kan zoh sicun a hmanmi Caan i thinhun asi kan ti lai. Paul nih Efesa khuami Krifa mihna sinah Ca akuat tikah; „nan Thin cu hung u, sihmansehlaw sual hlah u,“ ati [Efe. 4:26]. Thin hun ṭungin sual ṭung lo cu nunnem le mitoidor timi cu asi. Bia hi Minung i acan tikah Sullam hngalh afawi deuh caah nunnem mihna kong tlawmpal tein kan chim hmanh lai. Biakam hlun chung Nambar Cauk chungah; „Moses cu Vawlei cungmi vialte lakah mi lungnem bik asi,“ ti aum [Nam. 12:3]. Moses cu a Thin ahung kho lomi asi maw? A Miphun hawi Israel mihna a hremtu Izipt mipa a Thattu kha mizei dah asi? Kha a Thinhunnak kha amah caah asi maw? Biakam thar chungah, Biakinn chungah Tangka thlengtu, Caw le Tu le Ṭhuro [Laileng] Zuarmi, Miak akawl i sifak retheihna le zei hngal lo mihna sinin Chawva hmuhnak le Miaknak lawng akawl i cu miaknak Phung le Lam tampi aser mihna, zaangfahnak Lungput hmanh angei lomi Farasi mihna le Cazi pawlhna le Tlangbawi rualhna kha a hmuhhna tikah Jesuh nih Hri kha a ihrual riangmang i adawi dihhna i an Cabuai vialte kha aleh dihhna [Joh. 2:14-15]. Kha Nazareth khuami Jesuh kha miralchia asi na ti khawh lai maw? Kha Nazareth khuami Jesuh kha amah caah maw a Thin ahun i midang caah dah a Thin hi ahun? Cun kanmah ahun kan naih deuh mipa kong hun chim rih usilaw; Americaram i Negromi minak pawlhna cu Sal i an zuathna lioah, Americaram nih ka Fapa ti awkah a izahpi lo bikmi Pa pakhat nih; Hi thil ṭha lomi hi dennak Caan ka ngeih sicun fakngai ngaiin ka den lai,“ ati i aden taktak i a Donghnak cun amah Lu zong ahloh phah. Abraham Lincoln cu miralchia na ti khawh lai maw? Abraham Lincoln cu mah zawnruah ruangah Salluatnak atuah na ti khawh lai maw? Abraham Lincoln cu mi nun nemngai ngaimi asi. Cucacun Bawi Jesuh nih nunnem arak ti tikah mah caah siloin midang caah fak piin a Thin ahung khomi ati duhnak asi.\nHi thil pahnih kan fonhhna tikah nunnem timi cu Pathian ukmi le mah zawnruat loin mizawnruat tuin a nungmi ti duhnak asi. Bawi Jesuh nih a Zultu pawlhna cu khuazei Miphun an si zongah zeitik Caanmi an si zongah hi bantukin nun ding cu a kan duhmi asi. Kan Lairam hmete le Minung tlawmte hi zohhmanh u! Zeicah dah Krifa hmasa le Hruaitu pawlhna nih Sal bangin a kan hrengtu Man te pawlhna hi an rak doh. Anmah ca an iruah caah asi lo, Laimi luatter an rak duh caah asi. Zeicah dah ṭih le hruh nakah Thong i a kan thlatu Zumhnak hruthna hi fak piin tei an rak izuam. Hi Thong thlaknak chungin luat i Ceunak bantuk a simi Fimnak chungah um ve kha an kan duh caah asi.\nHi bantuk mihna nih zei dah an co? Pathian kamh mihna cu an co. Pathian kamh mihna cu zei dah asi? Hi Bia fianh nakah Israel mihna kong tlawm tein kan von chim tak rih lai. Salm 37 chungah hi tihin aum;\n„Miṭha lo mihna ruangah\nAwlok chongin um hlah,\nṬhatlonak tuahmi kha\nhngar pekhna hlah;\na romi Ramkung bangin an lo lai i\nBelhhring bangin an uai lai.\nSihmansehlaw mi toiah a idormi cu\nRam chungah himin\nan um lai i\nDaihnak kha Tlam tlingin\nan hmuh lai.“ [Salm 37:1,2,11].\nMi toiah a idor i nun a Nemmi cu Ram co ding kha Pathian nih Bia kha a kamhhna i an co taktak. Lung nemin Pathian i Nawl siko seh ati mipaoh nih mah Pum iuk khawhnak kha an co i mah Pum iuk khawh cu Phung thluk Bia nih;\n„Thin hun leiah a Khul nuarmi [Thin fualmi] cu\nThazaang ṭhawngmi nakin\na Lungput a iuk khomi Khuapi\na Latu nakin aṭha deuh,“ a timi kha asi.\nCucaah nunnem cu Chiandeih Thazaang ngeih asi nain Thazaang cu Chiandeih bantukin hman lo kha asi. Thazaang le Nemnak hi komh khawh an si i cucu Thazaang ṭhawng bikmi, Ti bantukin anem i Ti bantukin aṭhawng ṭungmi cu asi. Cucu kan Bawipa Jesuh si u! ti a kan duhmi cu asi.


US Ramchung Ngunkhuai Pek Nak Kongah Trump Nih Order Achuak Mi Democrauic Pawl Nih An Duh Loh – Chuncha News\nDemocratic paty cu a luan ciami kum 188 lio, 1828 kum ” ah rak dirhmi a si. President Thomas Jefferson and James Madison’s nih an rak dirhmi party, Democratic-Republican Party ro a cotu zong an si. Sal zuatnak phung a dirkamhtu party an rak si. Chan tiluan dawi a duhmi, thlen a duhmi, zei poah a tluang in a hmu khomi, khrihfa mi hna zumhning le pomning he aa ralkah caan a tam caah liberal party ti zongah auhmi a si. Democratic President Andrew Jackson cu a mindin ah “jackass” tiah an rak auh, mah ruangah Democratic party nih an symbol ah Donkey an hmannak a si. Democratic party nih Donkey sullam cu “smart and brave” tinak a si tiah an langhter.\nDemocratic siseh, Republican party siseh, ngunkhuai pek hi thazaang an pek veve. Asinain zeitindah ngunkhuai kan laak lai timi ah an ruahnak aa dang. Democratic party nih cun mi sifak, thlahlawh tlawmmi kha tlawm deuh in ngunkhuai laak I, mirum deuh poah kha ngunkhuai tam deuh in laak an duh hna. Republican party nih cun thla hlawh a ngeimi, phaisa luhnak a ngeimi poahpoah ngunkhuai laak an duh. Aho poah phaisa an hmuhmi chung in zatuak a tluk cio in pek an duh. President thim tharmi Donald Trump nih Amerian I business a tuahmi poah nih an miakmi chung in ngunkhuai 15% nak tam pek a hau ti lai lo’ tiah a ti.


MyanmarNews Archives – Daily Post TV\nMyanmar Ramchung Covid -19 A Nei Mi Hna.\nAmerica ram in Myanmar ah March 23, 2020 ah Yangon ApipiSaiya Vanlawng tumnak ah a rak phan mi cu Tidem pa cu American Green sinak a neimi kum36 tlangval le a dang pakhat England ram in Myanmar ram ah a rak tlungmi kum26 pa cu Airport ah COVID-19 zawtnak an check hna ii, Ngandamnak Sizungpi nih COVID19 zawtnak an nei tiah biafehnak tuah an si. Yangon ah an check hna hnu ah England ram in March 22,2020 ah a rak…\nCovid -19 Ruang Ah Myanmar Ram Ah Tamtuk An Kir Cuahmah Mi Cozah Harnak A Ton!\nMyanmar ramleng ummi pawl cu Covid -19 zawtnak tih ruang ah an ram le an khua ah tam tuk an kir cuahmah mi ah cozah zong harnak a ton cuahmah cang. Thailand le Myanmar ramri border then Mesoh khua le Myahwati Gate ah March 21,2020 hlan ahcun Covid -19 ruang ah nikhat ah a tam bik minung 500 hi an kir hna. Asi natein March 22,2020 nikhat te lawng ah minung 10,000 ( thong 10) bak an rak kir hna….\nKahdohnak Ruang Ah KUTKAI khua Ah Foreigners -28 Atangmi Hna Cu Yangon Airport Ah Kawl Ralkap Vanlawng In An Rak Porh Cang Hna\nShan State-Kutkai khua ah ramdang minung -28 khual a tlawng mi hna cu, Kawl ralkap le tlangcung hriam tlai an ni kah ruang ah, lam an phih caah kir kho loin hi khua ah ni -7 chung duhlo buin an cam hna. Kutkai khua ah August 15- khan kir an rak itim cang hna natein, ikah dohnak ruang ah motor lam an phih caah Ramdang -28 cu an kir kho ti hna lo. Cozah sin ah bawmhnak an hal chih…\nSaisai Kham Leng Cu MAI Le Air KBZ Ah Brand Ambassador Rian Pek A Si!\nAugust 24, 2019 Admin Comments 0 Comment\nMyanmar ramchung MAI le Air KBZ kemh mi Vanlawng lei khual tlawnnak ah Sai Sao Kham Leng cu Brand Ambassador ah August 23,2019 ahkhan rian khinh a si. Myanmar ramchung vanlawng vialte ah alucem pahnihnak asimi vice president Mr Ryan Zwel nih Sai Sai Kham Leng cu Brand Ambassador ah rian pek asinak roca cu a pek. Sai Sai Kham Leng cu , mipi nih kan theih cio bantuk in, lemcang le hlasak thiam minthang tak asi ii, a hlasaknak…\nAugust 15, 2019 Admin Comments 0 Comment\nMyanmar Cozah Nih Inn A Rawkmi Pawl Cu A Sak Piak Hna Lai.\nAugust 13, 2019 Admin Comments 0 Comment\nMon State – Pawn myone, Tephu Kung khuate ah Lei cimh ruang ah Inn a rawkmi pawl , Mon Pyine Wankyi Chot Doctor- Aye Zan nih mipi sin ah cozah nih kan sak piak hna lai biafehnak bia a chim. Leimin ruang ah inn a rawkmi vialte cu cozah nih sak piak an si lai caah, Inn hmun an duhnak le an um duhnak ah sak piak an si hna lai, zei tluk tiang Inn sak piak an si lai…\nWutt Hmone Shwe Yi Cu A Chuahni Kum -31 Tlingnak Ah , Tin -5 Cio Minung -4 Laksawng A Pek Hna.\nWutt Hmone Shwe Yi cu August 11,2019 ah kum 31 a tlingnak asi natein, video ilak ding ah thantlang ah a phan. Ka chuahni ah ka umnak Yangon ah ka um lo mi ah ka lung zong atha lo ngai natein ka rian video ilakmi ah tuah le kal a herh caah asi. Asi natein Thantlang ah ka chuahni ah ka phatmi ah ka chuahni lawmhnak ahhin, thlacamnak zong in ka bawm cio uh, voidang ka chuahni tu ah sunglawi…\nWutt Hmone Shwe Yi Cu A Chuahni Kum -31 Tlingnak Ah Laitlang Ah A Um Natein, Tin -5 Cio Minung -4 Laksawng A Pek Hna.\nWutt Hmone Shwe Yi cu August 11,2019 ah kum 31 a tlingnak asi natein, video ilak ding ah thantlang ah a phan. Ka chuahni ah ka umnak Yangon ah ka um lo mi ah ka lung zong atha lo ngai natein ka rian video ilakmi ah tuah le kal a herh caah asi. Asi natein Thantlang ah ka chuahni ah ka phatmi ah ka chuahni lawmhnak ahhin, thlacamnak zong in ka bawm cio uh, voidang ka chuahni tu ah …\nVice President Pu Van Thio Nih Lei Cimh Ruang Ah Minung 33 An Thihnak Ah A Va Tlawn Hna!\nAugust 10, 2019 Admin Comments 0 Comment\nMon State – chung ah ruahti a sur tuk ruang ah khua chung cu , luti nih a chilh cuahmah hna. Hi ah thihnak an tonnak hmun cu Pawn myone, TephuKung khuate ah min cimhnak in minung33 an ruak in an lak khawh cang hna. Leicimhnak ah minung 27 nih hliam hma an tuar hna. Myanamr Vice President Pu Henry Van Thio nih August 10 ,2019 suimilam 2:00 ah leiminnak ah van a va tlawn khawh hna. Mon State chung…\nThailand Ah Kan Rammi -10 Accident An Ton, A Thimi Zong An Um Hna.\nThailand ramchung Khon Kaen khua highway ah August 6,2019 zingka ah Myanmar rammi nih an ni citmi Van motor No. 30-0690 ( Smuts Sakorn) cu, lam kam thingkung a pah ruang ah , a hmun lila ah minung -2 an nunnak an liam. Thailand rammi driver Pa tel in Minung -8 cu fak ngai in hliam an tuar hna. Thihnak a tonmi hna Myanmar rammi -2 hna cu Myo Naing kum -44 le Min Wai Kum 49 hi an si…\nMyanmar Ramchung Ah Mino /Ngakchia Caah Nupa Sualnak ( sex education) Cawn Piaknak An Tuah Khawh Ve Cang!\nMyanmar ramchung mino-ngakchia nih nupa sualnak ( sex education) hi pumpak himvennak le pumpak ikil kawmnak ah abiapi tuk mi asi caah biaknak le nunphung lei in fimcawnnak ah subject pakhat in cawn ding asi tiah Sizungpi Wangi le bawizik pawl nih August 3,2019 ahkhan Yangon -Oriental House ah an chimh phuan hna. Myanmar ramchung fimcawnnak ahhin Sex education hi subject pakhat ah Fimcawnnak Wangi pawl nih an telh ding hi a biapi tuk mi pakhat a si. Ram thancho…\nKawlram Ah Thlichia Nih Inn 66 A Hrawh Piak Hna!\nAugust 5,2019 zing ah ruahlo piin Mon State chung Chongshon khua ah , thli chia a hrang ruang ah inn 66 cu um awk thalo in a hrawh piak hna. Tutan ah thlichia ahrang ning cu tih nung taktak a si . Thlichia nih khuachung lam kam thingkung pawl zong hmun tampi ah a phur hna. Mei tung zong tampi a phur hna. Thlichia hrang ruang ah a thimi cu an um hna lo. Cun i khawn dennak in sizungpi…\nMyanmar ralbawi a simi Rakhine miphung Major- Aung Mrat Soe cu Ralkap Tekzin -531 ah rian a tuan cuah mah mi asi natein, AA nih a thli tein an lem soi khawh caah AA ralkap ah a lut tiah theih asi. Ralbawi Aung Mrat Soe hi (The Defence Services Academy ) timi Bulong Tintan number -47 ah Pyin Oo Lwin ah a rak cawnmi asi. DSA ah a rak cawnmi cu lei (vawlei) tanglei raltuknak lei number 40799 in ai…\nZaan An In Lio Ah An Inn Cu Thingkung Nih A Tluk Hnawh Hna Caah Minung -3 An Nunnak An Liam.\nKayin state – Hpakan myone, Tawkyikong khuate ah, thli chia hrang ruang ah, August 2,2019 zaan ah thingkung nih zaan an ih lio ah an inn cu a tluk hnawh caah chungkhar pathum an nunnak an liam hna. Hi thingkung a ngan hi pe-5 in a nganmi le a sau pe -40 nih an inn cu a phurh hnawh hna i, zaan an ih lio ah hringtu nucem le a fale -2 an nunnak an liam ning cu a si….\nYangon Airport Ah Vanlawng Accident An Ton Hna!\nMandalay -Yangon ah a zuang mi Vanlawng Golden Myanmar Y5-506 ATR -72600 Series cu , August 2,2019 zaanlei suimilam ah, Yangon Apipi Saiya Layseih ( ရန္ကုန္အျပည္ျပည္ဆိုင္ရာေလဆိပ္) ah a tum cuahmah lio a tlik liopi ah a hmailei ke nih a tlawnh tak hna. Accident an ton ning cu tih nung tuk asi natein, vanchiat lei vanthatnak ah athi mi an um hna lo. Vanlawng chung ah minung 71 khual tlawnmi an um hna. Vanlawng Accident ruang ah i khawn dennak…\nKorea-Seoul Ah Metre -4 Athuhnak Pipeline An Remh Lio Ah Thihnak A Tommi Sin Ah Myanmar Mi Ai Tel Ve.\nKorea rammi minung -2 le Myanmar rammi-1 cu July 30,2019 , zing suimilam 7:40 am ah South Korea ram khualipi Seoul ah vawleitang Pipeline (tikalnak) a rawkmi an siam. Metre 40 a thuhnak khor chung an luh lio ah, pipeline hrenhnak nih a ponh tak hna caah ah ti a chilh colh hna caah an nunnak an liam. Rian tlai -3 hna cu an rak chuah ti lo caah zing 8:30 am ah 119 phone number sin ahcun theihternak thawng…\nMandalay Ah Cozah-Sipin Nih Inn -9 Bak An Hrawh Piak Hna.\nMandalay -Chian Myiah Tase myone, Cunglun UhSheon sang, lam number 498 ah a ummi Inn 3 cu cozah -sipin zungpi nih July 27,2019 ah Seh bak in an hlawh piak dih hna. Inn -3 cu a ningpi in Seh nih a hrawh piak hna, Inn6 hi innhmai ah an cih chapmi pawl an hrawh piak hna. Hi inn hrawhmi pawl cu March 22,2019 ahkhan cozah -sipin nih nan Inn hi thet dih uh tiah ca an rak pek hna. July…\nMyanmar Sat 2 timi Juduh (ၿဂိဳဟ္တု ) Ramhim Vennak Cu Kum -15 Caah Van Ah An Thlah Khawh Ve Cang Lai.\nJuly 26, 2019 Admin Comments 0 Comment\nMyanmar Sat 2 (Intelsat 39) timi satellite(ၿဂိဳဟ္တု) cu South America continent ( ေတာင္အေမရိကတိုက္) chung ah a ummi Guyana ramchung -Kourou timi rilikam um, Arianespace timi ( Juduh) thlahnak company pakhat ah August 3,2019 ah an tlah ve cang lai tiah Global New Light of Myanmar ah Engineer Lutlai U Win Aung nih July 25,2919 ah biafehnak a chim. Judah thlahnak zungpi (ၿဂိဳဟ္တုဆက္သြယ္ေရးဌာန ) nih an fianhmi ahcun, Myanmar cozah nih (Juduh ) thlah kan timhmi hi, Myanmar cozah nih Dollar…\nTilawng Nih A Leh Tak Hna Ruang Minung 53 An Nunnak An Liam!\nJuly 25, 2019 Admin Comments 0 Comment\nMagwe – Yenanchon myone chung, Payejun khuate le Kantaya khuate karlak ah Tilawng an ni citmi cu ti lian lak ah asi ruang ah, ti lian nih an Tilawng a leh piak hna ruang ah, thihnak an ton hna. An Ruak an kawl hna ii July 25,2019 tiang ah minung -5 an ruak lawng an hmuh khawh hna. An ruak hmuhmi chung ah Nu -2 le pa-3 hi an si hna. Payejun khuami pa nih Kantaya khuami pa khat hi…


US Chin pa Za Uk Lian nih minung 1 a kah thah, 1 hliam » The Chin Express\nUS ram, Pennsylvania state um Za Uk Lian nih Nithumni zingka dei hlan ah meithal in minung 1 a kah thah hnu ah amah tein aa kap that ve.\nUpdated: Hmasa ahcun ‘minung 2 a kah hna’ tiin nawlngeitu nih an chim nain, hnu ah minung 1 an theih chap. Anih cu hliam tong lo. A mawtaw lawng khen.\nZa Uk Lian cu South Whitehall Township ah a ummi si. Upper Macungie Township um Wawa gas station ah a kah thah.\nThil phor mawtaw (truck) mongtu a kah thah i mawtaw dang aa citmi pakhat zong a kah hliam hnu ah a zaam i Route 100 lam kam ah amah tein aa kap that.\nZa Uk Lian nih thil phor mawtaw mongtu a kah thahnak aruang cu kan hngal rih lo, tiah Lehigh County District Tazacuaitu Cozah Sihni Jim Martin nih a chim.\nZa Uk Lian a hawipa Abraham Pa Cawi nih, “Za Uk Lian he kan i theihnak kum 20 hrawng asi cang. Za Uk Lian cu refugee in Seattle khua ah a phanmi si. Liamcia kum 8 ahkhan Lehigh Valley ah kai ṭhial i Za Uk Lian cu rak i ṭhial ve tiin ka sawm,” tiah a chim.\n“Myanmar zongah khua khat kan si. South Whitehall zongah innpa kan si.\n“Za Uk Lian hlan kum 2 hrawngah keimah hi US ka phan hmasa. Za Uk Lian cu a phakka ah holh a thiam lo pinah US ah chungkhar zong a ngeih lo caah keimah nih rian kawl le zung kal tibantuk ka zulh bawmh tawn.\n“Chungkhar a ngeih lo caah a thihmi kong zong cu palek nih keimah sinah thawng an ka thanh.\n“Minung 2 meithal in a kah hna hnu ah amah tein aa kap that an ka ti cu ka lau tuk,” tiah a chim.\nAbraham Pa Cawi cu South Whitehall um First Presbyterian Church ah Pathian rian ṭuanmi asi.\nLakhruak poipang bawmtu 911 an chawnh hnu ah a hung phan mi\n“Za Uk Lian cu kan khrihfabu ah lead guitar a tummi si. A thah hna ti thawngpang ka theih cu kai zumh kho lo. Zei ruang dah mah thil hi a tuah ti cu ka hngal bak lo. Miṭha ngai asi ko.\n“Thawngpang an theih cangka in kan khrihfabu le a ṭuan hawi pawl nih ‘kanmah Za Uk Lian kha asi maw?’ tiah ca an ka kuat cio.\n“Holh a thiam lo caah le a ṭuan hawi pawl he a umṭi lo caah a caan cun a lungrawk tuk tawn. Naite zawtnak ruangah rian an ka phuah lai ti zong a phang, inn cawk zong ai tim fawn.\n“Nihnihni zaan ah Za Uk Lian nih phone aa ka chawnh i tangka na ka cawimi tlawmpal kha ka herh pah cang nain ka herh tuk cu si leemlo aa ka ti. A sau pah tak cang i kan pek colh lai ka ti, zei pipa ah ka ruat lo.\n“Pulrai aa thawk hnu in pawngkam minung nih phun dang ngai in an zoh caah a caan cun a lungrawk ngai,” tiah a chimchap.\nZa Uk Lian cu South Whitehall khua Harold Avenue lam um inn 1 ah a hawile 2 he an um.\nMin langhter a duh lomi a umṭi hawi pakhat nih, “Kan 3 in inn 1 ah kan um ṭi hna i kan dihlak in Amazon kudawng ah thil chiah rian kan ṭuan hna. Nain, Za Uk Lian cu naite in khan Upper Macungie um Home Depot ah a ṭuan,” tiah a chim.\n“Kan ṭuan caan aa khah lo caah inn kan um caan zong aa khat lo i kan i hmu tuk lo. Za Uk Lian hi zaaan ah a ṭuanmi si. Nihnihni zingka ah rianṭuanak in a ṭin lio ah kan i hmu. Mah cu hnu bik ka hmuh si. Kan rian kong tlawmpal kan i ruah i a ziaza aa dang deuh ti a ruah awk zeihmanh ka hngal lo.\n“Nithumni zingka ah palek nih an kan ṭhangh i Za Uk Lian a thihmi kong cu an kan chimh. Meithal a ngei maw? tiah palek nih an ka hal. Meithal a ngeihmi ka hngal bal lo, hngal ning law a sinah ka um hnga lo.\n“Atutiang ka khuaruahhar peng ko,” ati.


Trump Biachim Le Upat A Sinak – Chin World News Evening\nJanuary 24, 2021 Salai Van World News\nPower i tleih cang hnu cun power kal tak hi a har kho tuk. Cucaah Russia, China, Africa ram tampi le Asian ram cheukhat hna nih cun cu power kal tak kha an siang bak lo. Ning cang loin lam ken kip in cu power cu tleih chih peng an duh caah ni hin tiang cu power cu ram tampi nih an i tleih hip chih. Ram hruaitu rian khi an nu le pa ro bantuk ah an i ruah chih. Adonghnak ahcun cu bantuk minung pakhat silo party pakhat nih tleihhip chih mi hruainak in a kal mi ram hna nih cun democracy uknak phung ai tleih mi cu an rak tih hna i an upat peng ko hna.\nA bia ngaih ah ngeih hna a chia pah thulh. Pasal ciam man ti lo awk a tha bak ve lo. President Joe Biden hruai mi Cozah pi nih vawilei pi zei tin dah a tungmer lai le democracy a thawng ter ning a si lai ti cu a ra lai mi kum 2 le cheu chung cu mit thep loin kan zoh cio hna a hau ko lai hih. Cattialtu: Sang Hre


November 27, 2018 admin THEIHTLEI 0\nSiasawnglapat (aloe vera) a hang kha tisa na toih/burh sualnak zawn ah khan thuhpiak law suimilam 1 chunghrawng chia, cun tikik thiangmi tein tawl piak.\n4.. Hnuk (milk)\nHnu phunpawl hi alumsa mi dat a daihter kho tu ahcun a tha bik mi asi. Tisa na toih/burh sualnak kha hnuk hang chung ah minutes 15-20 karlak hrawng ciah ding asi. Cu ti silo cun thilthan pan mi te kha hnukhang chungah ciah law na hliamnak ah benh piak. Cu tiin nikhat ah voi 2 na tuah asi ahcun na hma cu a dam rang deuh hrim lai.\nLai Holhthup le Biatahchun (chim kem bia)..Part (I)\nNov. 27 Tangka thlenret


Ayeyarwaddy Ramthen Chief Minister hlun ralkap thuamtling he a hung lang – Buanchukcho\nAyeyarwaddy Ramthen Chief Minister hlun ralkap thuamtling he a hung lang\nAugust 28, Ayeyarwaddy Ramthen Chief Minister hlun (2015-2018) Mahn Johnny cu SAC ralkap le an kuttang BGF pawl nih Kayin Ramkulh ah kahdohnak a hung tam hnu ah Tlangcung hriamtlai pawl sin in hriamtling he a hung lang.\nKum 70 tluk a si cang mi Mahn Johnny cu ralkap thuamtling he meithal aa tlaih i August 28 ah a hung langh hi a si.\nMahn Johnny cu NLD party an dirhka in a rak cawlcang mi a si. 1990 kum thimnak ah Pyithu Hluttaw Palai, 2012 kum Caankarlak thimnak ah Pyithu Hluttaw Palai, 2015 kum thimnak ah Hluttaw Palai tiin ramkheel rian a tuan mi a si.\n2015 in 2018 January 8 tiang Ayeyarwaddy Ramthen Chief Minister a tuan i ngandamlonak ruang ah CM in aa din i Hluttaw Palai in a um. 2020 kum thimnak zong ah Amyotha Hluttaw Palai ah thim a si than, tiah Tachileik News Agency nih a langhter.\nSAC ralkap nih thurhnawmh mi le hrawk mi Falam Peng “Taal” khua Baptist Church a thar in Pathian sin pekchanhnak an tuah.\nMedia pawl nih kan thatnak an tial duhlo mi hi an duh mi Cozah a si lo ruang ah a si, tiah Min Aung Hlaing nih aa phuan


A Poi Tuk Hringhran Ee: Kawl Nute Nih Atu Lio Zawtnak Ṭihnung Coronavirus A Ngeih Ve – Chin World News Evening\nA Poi Tuk Hringhran Ee: Kawl Nute Nih Atu Lio Zawtnak Ṭihnung Coronavirus A Ngeih Ve\nFebruary 9, 2020 Salai Van Thawngpang\nAtu lio vawleipi nih a ṭihmi zawtnak ṭihnung taktak a simi Wuhan Virus a ngeimi an karh chin lengmang cang. China, Wuhan khuapi in a chuakmi Coronavirus vawlei cung ramkip ah a phan ngawt cang i Singapore cu ṭihnung bik dirhmun ah dirpi rampi a si tiah an phuan.\nṬihnung bik dirhmun RED (asen) a phan rih lo nain a senmi tang (RED) Orange dirhmun a phan cang i mi 40 nih zawtnak an ngeih cang tiah Singapore ngandamnak zung pakhat nih phuannak a ngei. Cu minung 40 lakah Myanmar nute zong ai tel ve tiah theih a si.\nWuhan Virus zawtnak ngeimi kawl nute Pyae Sone nih a chimmi cu ” Kan umnak a pi a dam lo i, a dam lonak cu ni 4 a tling cang. A zawtnak a ka chawnh ve i sizung kal dingin ka nawl len nain a duh lo. Nitin ka pi he cun leng kan chuak lengmang i ṭangfah,khuh, taklinh le hrawm fak ngaiin kan um. Hi tiang dirhmun kan phak hnu zongah sizung ah cun kan i piah hlei lo i zeidah ka tuah ti zong ka thei ti lo. Kapi cu kan hnuthla ah China in a rak tlungmi a si” tiah a tar.\nA pi cu China ram in a rak tlung i Singapore ah thlakhat fai a um cangmi a si i an sin umnu kawlnu Pyae Sone nih cun a dang fah kong l ea um a nuamh lonak cu a pi a chimh i a pi nih cun zei ah a rel piak lo. A pi zong cu a khuh lengmang ko nain zei poilo in a um. Nikhat Bazar ah a kal cu ruah lo piin a tlu i sizung ah tlikpi cawlh a si. Sizung ah cun kawl Pyae Sone cu an rak check i a cuap ah Wuhan Virus zawtnak a ngei tiah sibawi te nih a chim.\nR.I.P. Ka Kawi Cungte Mi Dawh Ceo Pa “Cung Nung”Zei Tik Dah Hmun Khat Ah Bia Sawng Tlorh Pah In Solute Ka Pek Khawh Te Lai Ti Lio Ah Cu Vial Na Thawngtheih Cun Maw Na Kan Kal Tak Lai\nThantlang Ummi Caah Thawngpang Ṭha Taktak A Si Hih Lawmh A Um Hringhran


Editorial: Chin Media Hi Junk Journalism Leng Kan Pet Kho Rih Rua Lo – THE CHINLAND POST\nEditorial: Chin Media Hi Junk Journalism Leng Kan Pet Kho Rih Rua Lo\nTCP-Editorial| 2018 May 11| Thawngpang tial ning, thawngthannak catial ning (Journalism) hi a phun tampi a um ko lai… Social media le online ah tialmi cu duhpaoh in tialmi si caah hei chia ko usih. Cucaah, careltu nih a rel zia zong kan thiam ve a a herh caan kan phan chin thluahmah ko cang. Catialtu nih aa timhmi hi zeidah a si timi hi kan khen khawh ngai a haumi a si. Fian ngaingai a herh!\nCatial ning phunphun kan timi chung ah khuazei in dah thawngpang an laak timi langhterlomi-Invisible Sources, hika le khika ah tiah chimrel lengmangmi tuanvo laklomi Ping Pong Journalism, timhtuahnak thalemlo he tialmi Hidden Opinions, catial ningcang hmanlo, thalomi siloah a hminsetlomi-Juck Journalism, Top Down Reporting, Hidden Agenda, Tabloid Journalism, kannih Laimi lak ahcun Copy-Paste Reporting…, tiah an um len. Kanmah he a pehtlai deuhmi lawng ka hun char i, ka hrilhfiah.\nA dang tampi chimlo in char ka duhmi cu ‘Junk Journalism’ hi a si. Junk Food timi a fawinak le rannak in tuahmi cu taksapum ngandamnak caah a thatlo bantukin Junk Journalism cu careltu karlak lungthin damlonak a chuahpi khawh. ‘Junk Journalism’ cu careltu nih an rel awk le theih awk, hngalh awk hrimhrim a simi kongkau tu kha telh/tial kho lemlo in, Careltu nih rel duhmi, hmuh duhmi, theih duh sawhmi awrka thawtnak pawl kha an lungtlinter nak ah lungthin zulh (Alu-laih) in phuahchommi a hleihluat deuh pawl telh chihmi khi an si tawn. Culeng ah, a fawinak le a rannak rumro in, thanh le tialmi phun a si.\nCucaah, careltu nih kan hngalh a herhmi cu fimkhur tein carel thiam a si. Zeihmanh hi mitchinh buin cohlan dih awk an tha lo. A thatnak lei si zong ah a chiatnak lei si zong ah mitchinh in zumh ding a si lo. Careltu pumpak pakhat nih atu ka relmi hi zeitindah an tial ning a si i, zei ruahchannak he dah an tial i, an tialmi ahhin, thawngpang nih a tlinh dingmi tahfung a tlinh maw timi ruahchih zungzal a hau. Tutan le kan hnulei hrawnghrang ah (tlawmpal) bia alnak a chuahnak a ruang cu zeidah a si timi kan i fiang ko lai dah!\nA fawinak in, Junk food cu takpum ngandamnak ah a that lo bantukin Junk Journalism cu lungthin ngandamnak caah a tha ve lo. Nain, a um ve fom cu ta, a ei le a khai, a rel zia thiam veve an hau ko rua hnga.\nJunk journalism sullam tawinak in cun, a fawinak in thawngpang, news-article tialmi kha mizapi sin chuah (publish) hlan ah fianghlang tein hlathlainak um lo le kherhlainak felfai tuah lo in tialmi thawngpang khi a si ko.\nA bik in ‘Junk Journalism’ nih aa tinhmi cu thawngpang tialnak maivan (website) ah careltu tam (traffic) ding sawhsawh le mah nih serchom (phuahcop) in tialmi (a hmanmi a lo tung nain lihhrawkhrawl telh in) thawngpang in mizapi dirpinak ngah khawh izuam khi a si. Junk Food, khulrang in tuahmi rawl cu takpum caah a thatlo bang, Junk Journalism phun dang in armchair journalist zong an ti i, sercop mi thawngzamhnak ti zong theih a simi ‘makeup journalism’ zong an ti phahmi a si.\nCucaah, careltu nih thawngpang kan rel tikah, media nih aa timhmi, ziaza le zulhphung (Media Ethic) he zohchih lengmang a hau; cu lakah a biapimi media tlaihtleng panga ‘Five core principles of Journalism’ timi a si. Cucu thawngpang a dikfelnak (truth and accuracy), zalongte in tialmi thawngpang a sinak (independence), Kaptanh le tanhhlei a ngeihlonak (fairness and impartiality), midang caah harsatnak chuahpilo, minung sining zoh chih pengnak (humanity and do no harm), tuanvo laak ngamnak (accountability) hna hi a puitlingmi media nih an dirpimi a si…\nPrevious Editorial: Chin Media Phu Tampi Si Nakin Zumhtlakmi Chin Media Si Kan Biapi Deuh\nNext Editorial: Laimi Nuva Catial An Karh, Zulhphung An Nganh Sual Maw?\nEditorial: Hakha Rungtlang in Ralkap Umhmun Khuar Ning\nEditor sin cakuat: Civil Disobedience Movement


Ralrin Peknak Cathanh An Chuah - News and Media\nChinland Defense Force Matupi Dai Battalion 4 Nih Ralrin Peknak Cathanh An Chuah. Chinland Defense Force(CDF) Matupi Dai Battalion 4 hmun ram chung ah 2022 April 11 ni ah SAC ralkap pawl cu an rak luh caah zeitik caan poh ah kan i kap kho. SAC ralkap pawl cu thuam hruk lo, mi sawhsawh bantuk tein an ra kho i, thluak phunphun chuah in rallam an sial khawh.\nCucaah mizapi cu ramlak kal in, ram va riah, tiva kal le zan ah chawhvah lo ding a si lai. Nawl nan ngaih lo i thil pakhat khat a can sual ahcun CDF-Matupi Battalion 4 nih ṭuanvo kan in la hna lai lo, tiah ralrinnak cathanh an chuah. Crd – TCP


Hi Thawngpang Theih Cu Lung A Nuam Hrim Lo! – Chin World News Evening\nRam le miphun caah a nunnak a pemi Mya Thwe Thwe Khine (Kum 19) a thi taktak cang! February 9 Naypidaw ah palik pa nih a lu ah meithal in a kahmi Kawlnu te cu nihin ah a thi taktak cang. Tuan ah siibawi te nih a thluak rian a tuan ti lo an ti i oxygen an pek.\nFeb. 15 ah zeihmanh ruahchannak um ti lo nan duh cun oxygen cu kan lak lai i nan naunu hi a thi cang ko lai tiah siibawi te nih chungkhar lei cu an chawnh hna. A sinain chikhat cu chungkhar lei nih an duh ve lo. A sining an zoh tikah aa temtuk i la ko cang uh an ti hna. Cu ti cun oxygen an thleihmi cu an lak piak i minu te cu nihin Feb. 19 zing 11:05 ah a nunnak a liam.\nSiibawi te nih a pum hlai i tha tein zohfel an duh caah a ruak cu inn tin pi colh lo in check hlainak ah an kalpi ti si. Tha tein record chiah an timh. Vawlei tuanbia pakhat ah a cang. Ram le miphun caah a nun a pek. Amah kawl nute hi kum 19 lawng si rih. Naypyidaw University ah commuter cawng lio si. Ref: T.C.T\nRelchih: Ralkap cawlcangh ning le mipi cungah thahrum an thawh ning ruah ahcun thinphang in ngaihchia taktak si sang. Ralkap nih February nikhat 2021 i uknak an lak hnu in nihin tiang mipi cung zohchia ngaiin an tuahsernak zoh tikah a tlawm ti lo. Ralkap nih uknak an lakmi duh lo ruangah nihin tiangah mipi nih duhlonak langhter peng a si. Cu tikah ah ralkap cawlcanghnak zong nikhat hnu nikhat in an cawlcangh a chia chin lengmang cang. Nihin ralkap tuahsernak theih tikah ngaihchia taktak khi si ko.\nA cunglei kong he pehtlaiin Myanmar rampi cu ralkap nih uknak lak a si tikah mah le umnak state cio ah ralkap uknak kan duh lo tiin duhlonak langhter cio a si. “Nihin zongah Kachin ram Mitkyina Sayamah pahnih cu duhlonak langhter ruangah ralkap nih faak ngaiin an velh-hrem ruang hna ah pakhat cu a kutruh an khiah” tiah theih a si. Source: Mitkyina News Journal\nNihin Ralkap Cawlcangh Ning Cu Thinlung Nih A Celh Hrim Lo


James Bond Film, A View to a Kill Ah Bond Girl Tanya A Thi – HRINGDILDEL LAIRAM\nJames Bond Film, A View to a Kill Ah Bond Girl Tanya A Thi\nA liamcia kum 1985 lio ah an rak chuah mi James Bond film, A View to a kill ah Bond Girl Tanya Roberts cu kum 65 upa asi in nai Pathian ni ah khan a thi.\nTanya Roberts hi Christmas lai ni ah khan a ui i hruai in lennak ah a kal i, mah ahcun a tlu sual i, Cedar Sinar Hospital, Los Angeles ah admit asi i, a thih ti hi a hawikom tha Mike Pingel nih Pathian ni ah khan a chim. Covid-19 ruangah a thimi asi lo tiin a chim i, a thihnak a ruang taktak tu cu fiangfai in a chim chih loh.\nVictoria Leigh Blum, Tanya Roberts tiah theih ngai mi James Bond film, A View to a kill ah Stacey Sutton lem ah a can ruangah khan a lar ngai mi asi i, TV show That 70s Show ah Midge Pinciotti lem ah a can ruang zongah khan a lar ngai fawn.\nLemcan a thiam hlei ah hin modelling lei zongah tuanbia tha taktak a nei mi as ii, ABC Charlie’s Angels zongah khan it el in season donghlei ah khan Julie Rogers lem ah a cang fawn. Film 18 hrawng a cang manh i, mah a film cannak zeimawzat hi cu a chan lai lio ah cun a lar taktak mi lawng te an si hna i, TV show zongah zeimawzat ah ai tel fawn.\nKum 1974 ah khan Barry Roberts he an rak i nei i,a va hi kum 2006 lio ah khan a thi cang i, fa belte cu an nei loh tiah theih asi.\n← METHODIST PASTOR MEITHAL KAH A TONG\nCovid-19 Vaccine Man An Phuan Cang, Ruah Ningnak In A Man Fawi →


Nihin Kalay Kan Mino Pawl CNA In Training Dih Mi Si Hna Sehlaw Mah Zat Nunnak A Liam Lai Lo – Chin World News Evening\nCattialtu: Carry Thang. Kalay lei thawngpang kan vun theih ah kan lung a fak cio, kan tuar pi tuk ve, kan mitthli a tla ve. Sihmanhsehlaw zei ti hmanh in i bawmh chanh awk kan tha lo kan mi pum in cun. Kan mino pawl a tu bantuk in nun a liam mi hi a pamtuk, ramle miphun caah si ko nain Kalaymyo um nu le pa hna le kan mino pawl khua fak piin nan ruah ah a tha lai tiah ka ruah.\nKawl ralhrang cungah hin thin har tuk le kan ing kho ti lo ruangah thin har tuar khawh ti loin doh ding si lo tiah ka ruah. An nih cu hramnam thazang a thawng mi sipin ah raldo nak training a kai cang mi long te an si. A tu bantuk in nan do ah cun kan mino pawl kansung ruk lai, a pamtuk. Raldo timi hi tha tein training kai le plan ngeih a herh tuk mi. Kan mino pakhat nunnak kan sung hi a pam tuk.\nTuanpi ah Chin mino pawl tho canguh tiah caa ka rak tial bal cang i Chin mino vialte CNA ah i bung dih uh tiah ka rak chim cang. Nihin Kalay kan mino pawl CNA in training a dih mi long te si sehlaw, cu tluk nan nunnak a liam lai lo tiah ka chim ngam. Mi cheu nih CNA zeihmanh ah kan rel lo, kan bawmh duh hna lo i thang chiat nak long te caatial in soisel nak kan tuah, cucu a poi tuk in ngaih chia ngaih zong si. Sihmanh seh kan tha a chia lo.\nCucaah a tu zong Kalay lei kan MINO vialte a rannak in CNA lei ah kal dih uh law training kai hmasa uh, nan dih cangka in CNA ah tuan nan duh lo zongah Ramdang um mi nih kan support mi meithal i tlaih in kawl ralhrang cu nan doh ko hna lai. Kan mino pawl le upa pawl nih khua fak piin rak kan ruah piak uh. Raldo nak training nan kai ta hrim hrim a herh, thin linh tuk in doh sawh ding si lo, plan tha tein neih a herh mi si.\nZaangfah nak in kan mino pawl caan a pamtuk, CNA nan duh lo tuk zongah training tal cu kai hma sa ko uh. Kan mah Chin mi kan si ko caah CNA ralkap tuan thai nan duh lo zongah CNA/F kan pu le pawl nih an in theih thiam piak ko lai. Kalay kawl ralhrang cu nan do than te ko hna lai. Zaangfah nak in Kalay kiangkap kan mino pawl le nulepa hna khua fak piin ruat than ko uh tiah kan in nawlh hna. Pathian bochan in thla kan cam ah cun Pathian nih tei nak a kan pek ko lai.\nA poi taktak-Ralhrang pawl nih Rev. Bual Sang an tlaih, zeidah a cang ti theih a si ti lo


Trump: Ral hi dih seh ka ti caah Iran ralbawi ka thahnak asi – Chin Celebrity\nTrump: Ral hi dih seh ka ti caah Iran ralbawi ka thahnak asi\nPosted By: chincelebrity January 4, 2020\nAmrica Cozah hi sullam ngei tein rian a tuan pengmi asi i ; Iran Major General Qassim Suleimani an thahnak zong hi sullam tampi ngeimi asi. Qassim Suleimani an thahnak ruang hi mipi nih theih duh tukmi asi.\nUS nih Qassim Suleimani a thahnak ruang cu mahtihin a chim;\n“Iran Major General Qassim kan thahnak hi ral dai seh ti ka duh caah asi; ral thawh dingin kan thahmi asi loh. Qassim Suleimani hi American mipi a rak thattu le hmailei zongah that rih dingin aa zuam pengmi asi. American mipi tamtuk a thah hna pinah millions tampi hliamhma an tuar cang. American mipi a rak thah hna caah tuanvo ngeimi asi. Qassim Suleimani hi a thi tlak a rak si hrimhrim caah kan thahnak asi” tiin US Cozah nih an thahnak ruang a phuan.\nAmerica nih Iran Major General Qassim Suleimani an thah hnu ah Trump biachim ding hi mipi nih theih duh tukmi asi. US President Trump nih Twitter in bia a van chim! “Zeitikhmanh ah Iran nih ral a tei lai loh” tiin Trump nih Iran pawl tuar khawh lo dingin a van chim. (Iran nih America cu zeitik hmanhah a kan tei kho lai ti nak asi)\nAmerica nih Iran Major General Qassim Suleimani an thahmi cungah Israeli Prime Benjamin nih Trump cu a thangthat taktak.\nUS President Trump nih Iraq le Iran ah ummi American Citizen vialte an ram in zaam dih dingin ralrin nak a pek hna. Trump nih American Citizenship vialte cu a rannak in Iran le Iraq hi zaam tak dingin State Departure sinin ralrinnak a pek hna. Iran le Iraq nih US hi lehrulh an timh caah tubantukin ralrinnak a peknak hi asi.\nIran le Iraq nan zaam tak tikah Via Airline in nan zaam tak hna lai tiin US Embassy nih ruahnak zong an pek hna.\n(Cozah pakhat nih vawlei pi theih in biakamnak a tuahmi cu a tuah lai tiin zumh dih asi. Caan dongh lai ah ramkhat le ramkhat an i kap lai timi Bible chim chungmi a hung tling tiin zumh khawh zong asi.)\nUS le Iran buainak kongah Myanmar nih Citizen pawl ralrin a pek ve hna\nAung San muicuang in phaisa thar 1000kyat a chuak\nYangon Airport ah SungTinPar le Idol Winner cu an i tlak kho taktak hih!\nSoiselnak tam buin Aung San milen cuangmi Phaisa thar a hung chuak cang!


Pi Hniang Hmen Par Thil Tuahmi Cu Zohchun Tlak Taktak Asi Share Piak Cio Uh! – Chin World News Evening\nPi Hniang Hnem Par nih Paletwa ralzam caah tiin 200,00MMK a hlut tiah kan theih. Asunglawi hringhran. Pathian nih a letza in thluachuahnak pe ko seh! Arakan Army le Myanmar ralkap i kah dohnak ruangah kan miphun hawi Paletwa hliamhma atuarmi le harnak a tongmi hna caah tiin zawnruahnak nganpi he Mai Hniang Hnem Par nih 200,00MMK hi a si.\nMai Hniang Hnem Par hi L. Zamual khuami Pu Van Lian le Pi Țuan Kai hna hi an fanu a si. Miphun dawtnak thinlung hibantuk lungput a ngeihmi hi attha tuk hringhran cawn awk tlak bak asi.\nCu lawng si loin AA le Kawl ralkap i kahdohnak ruangah harnak a tongmi Paletwa ralzam hna caah tiin nungak Noami Ngun Nei Siar (Macao) nih 500,000 MMK a hlut hna. Asunglawi tuk hringhran. Miphun zawnruahnak he hibantuk lungput kan ngeihmi hi asunglawi hringhran.


SBS Language | COVID-19 Thawngpang: Queensland Ramkulh Ah COVID Phihkharnak An Tuah Than\nCOVID-19 Thawngpang: Queensland Ramkulh Ah COVID Phihkharnak An Tuah Than\nPeople are seen exercising along Southbank in Melbourne, Thursday, September 30, 2021. Source: AAP Image/Daniel Pockett\nTuchun 30 September 2021, Australia ramchung COVID-19 thawngpang thar kan in hrawmh hna.\nPresented by Cung Khuk Zawn\nVictoria ah raikhamsii a voikhatnak raikhamsii a chun cangmi zatuak 80% an tling cang\nNSW ah a ummi sianginn hna cu an i ruah ning nak zarhkhat tuan deunginn hun than a si lai\nACT ah an tuahmi phihkharnak cu tuzaan zaantim hnu in dorh deuh a si lai\nQueensland ramkulh ah zawtnak a chawn thar mi an dihlak ah paruk an si\nRamkulh chung pulrai a chawn thar mi an dihlak ah 1438 an si i pulrai zawtnak in minung 5 an nunnak a liam. Bawlung puai zoh dingin a tongmi pawl chungin minung 500 leng nih zawtnak an i chawn.\nTuchun pulrai he pehtlaiin kan dirhmun zoh tikah ramkulh chung phihkharnak hun thannak ding kong ruah than ngai a hau lai tiah Victoria ramkulh chung pulrai i runvenak lei ah tuanvo a ngeimi Jeroen Weimar nih a chim.\nRaikhamsii i chunhnak hmun kawlnak\nRamkulh chungah zawtnak a chawn thar mi 941 an si cun pulrai zawtnak in a nunnak a liam mi an dihlak ah paruk an si.\nTang 1 in tang 12 sianghngakchia pawl hna cu Tho 18 in saya/mah te he hmaiton in ca an cawng kho than cang lai tiin ramkulh hruaitu Glays Berejiklian nih a chim.\nSianghngakchia a dang pawl hna cu a zarh hnihnak hnu ah le 1 Sikpar ah sianginn ah ca an cawng kho than cang lai.\nTuchun ah raikhamsii i chunhnak ding tawlrel na duh ah cun hi ka hi hmet.\nRamthen chungah zawtnak a chawn thar mi an dihlak ah 31 an si.\nCawn ninga Tho 1 in phihkharnak zulhphung cheukhat hna cu dorh deuh a si lai. Chawdawr cheukhat hna le a dangdang dawr hna, national parks, le leng i hawikomnak tuah caan hna sauh deuh le hun than an si cang lai.\nKum 60 cung upa pawl zong Pfizer raikhamsii i chunh khawh nak nawl pek an si cang.\nSuimilam 24 chung i Australia ram thil cang mi\nBrisbane, Gold Coast, Logan, Moreton Bay, Townville le Palm Island khua pawl hna cu tuzaan lei 4pm hnu in phihkharnak dot hnihnak tang ah an um cang.\nCOVID-19 pulrai puanchuah ruangah rian a dinmi nih an hmuh mi bawmhnak le chawlehthal lei he pehtlaiin cozah bawmhnak hna cu raikhamsii tlamtling tein a chunmi zatuak 80% an tlin in bawmhnak an ngol cang lai.\nErhkhumhnak, Khualtawnnak, Zawtnak cheknak hmun le Pulrai puanchuah ruangah pekmi bawmhnak\nErhkhumhnak le zawtnak i cheknak pawl hna cu ramkulh cozah nih an mah le dirhmun hoih in an tawlrel:\nNSW Khualtlawnnak & Tlunkalnak cun Erhkhumhnak\nVIC Khualtlawn khawhnak/ ramleng minung le Erhkhumhnak\nACT Tlunkalnak le Erhkhumhnak\nNT Khualtlawnnak le Erhkhumhnak\nQLD Khualtlawnnak le Erhkhumhnak\nSA Khualtlawnnak le Erhkhumhnak\nTAS Khualtlawnnak le Erhkhumhnak\nWA Khualtlawnnak le Erhkhumhnak\nRamleng khualtlawn na duh a si ahcun, ramleng chuah nak nawl na hal ta hmasa hna a hau lai. Ramleng chuah khawhnak nawl peknak caah tahfung an chiahmi pawl hika ah rel khawh a si.\nThawngpang le a herhmi thil kong hna cu sbs.com.au/coronavirus ah rel khawh an si.\nRamkulh le ramthen hna nih an mah le dirhmun hoih in zulhphun an ser cio: NSW, Victoria, Queensland, Western Australia, South Australia, Northern Territory, ACT, Tasmania\nNa nuhrin holh tein COVID-19 raikhamsii kong relnak.\nRamkulh kip ah zawtnak i cheknak hmun pawl:\nRamkulh le Ramthen nih an mah le dirhmun hoih in COVID-19 Bawmhnak an pekmi kong:


Kawl Ralkap Nih An Duh Poah In Meithal An Kah Ruangah Nu Pakhat Kah Hliam A Tuar – Onlinenungak\nKawl Ralkap Nih An Duh Poah In Meithal An Kah Ruangah Nu Pakhat Kah Hliam A Tuar\nKalay myone angteng khauah September ni 15 zan lei suimilam 3:30 hrawng ah khan an khua chungah kawl ralkap uico pawl cu an lut I kawl ralkap ralhrang pawl nih cun an duh duh in mei thal an kah caah lo in a rak tlung mi nu tung pakhat cu an ke ah an kah hliam hi asi.\nKalay myo nee Angteng khua ( ဆည္ေတာရြာ)ah mani sun 15.9.2021 ni zanlam nazi 3:30 hrawng ah an khawsung ralkap misual pawl in meithal an duh duh in an kap ih nu pakhat hmuan ih sin ratlung mi cu a kee ah an kap ngah asi. crd: peng\nNizan hakha zawngah kawl ralkap pawl nih an duh duh in meithal an puah bomb an puah ruangah hakha khua thar no 1 ah nutung pakhat hliam a tuar. Zeptember ni 16 zan hakha khuapi bomb puak ruangah nu pakhat hliam a tuar nizan suimilam 11:30 hrawngin hakha khuapi ah meithal thawng le bomb puah thawng theih asi.\nA tu ah hakha khuathar no 1 ah um nu tung pakhat cu bomb puah nak ruangah hliam fak ngai in a tuar tiah fb cahmai ah tarlang asi. Hakha ah Pehzul in Bomb a Puak ni zaan sml. 11:30 hrawng in Hakha, Chin Oo Sii le Khuathar lei hrawng in pehtlai in bomb a puak.\nKhuami pakhat nih, “A puah thawng a thang tuk i kan i tthang dih. Voi 7 hrawng cu a puak lai,” tiah a chim. 12:00 hrawng ah thang ngai in a puak tthan.Bomb puahnak a chuahnak hmunhma ngaingai hi fiang in kan fehter kho rih lo. The Chin Journal


USA mipi caah thawngtha bak si ko hoi cang. chungkhar pakhat sin ah tangka bomh ding mi zat\nAmerican Mizaraan Chungkhar pawl $2,170 Bomhnak Pek Than an Si lai.. Tutan i chungkhar pakhat ah $2,170 bomhnak pek than dingin an timh mi hi, avoikhatnak bomhnak an pek lio nakin $400 lenglo an chap than, tinak a si. Avoihnihnak bomhnak pek dingin khua an khaanmi a tak in an tuah a si ko ah cun, avoikhatnak bomhnak an hmuhmi nakin a vun tamdeuh cang lai, tiah American Enterprise Institute nih survey an tuahmi nih a laughter.\nUS khuasa chungkhar tamdeuh pi sinah bomhnak avoihnihnak phaakter kho dingin, May lio i the House nih a ceihmi bomhnak kong cu HEROES Act nih a takin bomhnak nawl a vun chuah chom ding khi a si.\nCu bomhnak kong cu Senate ah an i ceih lio pi a si. Tu thla awtka hrawng tein khan avoihnihnak bomhnak kan tawlrel cuahmah, tiin Trump a cozah nih a chim. Income tlawmte lawng a ngeimi ko hi an dirhmun a chiakha khun\nA hlei in bomhnak phaisa kan hal rih lai, tiah Trump nih a chim. A ra than dingmi bomhnak hi cu a tam taktak te lai, tiin Trump i a economic adviser Kevin Hassett nih June awtka hrawngah khan Wall Street Journal ah a chim. Bomhnak an pek hmansat lio zongah khan a cheukhat mipeem pawl le American nu le va tampi nan hrelh hna, tiin Trump a cozah cu biahri tirh an tong len.\n$12,200 nak tlawngdeuh lawng a income a si ko nain, Tax a File lo mi cu tutan avoihnihnak bomhnak pek tikah hrelh an si lai. Cucaah, Tax system ning zoh tikah cun, income zalak in a ngei kho le lo mi an tam ngaingai. Minung 12 millions hrawng an um, ti si. Tutan bomhnak a tingcho lo dirhmun a phan dingmi income tlawmte lawng ai ngeihmi pawl hi minak le Hispanic ko an si hna.\nUpadi (law) ningah cun, income $12,200 nak tlawm deuh lawng a ngei mi cu zei bantuk tax hmanh file an hau lo i, nupi pasal a ngei mi ko hi an si khun hna. Cu hna pawl ko cu tutan bomhnak a hmu kho lo ding an si hna. US ah a ummi tam u hi cu bomhnak an hmuh ngawt ko nain, income a tlawmmi hna belte cu bomhnak hmuh an duh ve ko ah cun October 15 hlan ah Internal Revenue Service ah ca an tial a hau lai.\nTutan phaisa bomhnak hi hmuh awk ah ai tlakmi paoh nih an tinco khawh ve nak hnga, nan state chung minung pawl thatein thawng thanh khawh vun i zuam hna u, tiin Center on Budget and Policy Priorities nih states pawl an cah hna. Source- The Sun, Credit-Chelsea Bawi\nBe the first to comment on "USA mipi caah thawngtha bak si ko hoi cang. chungkhar pakhat sin ah tangka bomh ding mi zat"


Secretary Antony Blinken le Secretary of Defense Lloyd Austin Cu Japan Ram Tokyo Khualipi An Phan – The Cherry Par\nSecretary Antony Blinken le Secretary of Defense Lloyd Austin Cu Japan Ram Tokyo Khualipi An Phan\nKawlram pumpi ralhrang phu nih uknak ruruhranghrang in an laakmi kongah Japan cozah he tonbiaruahnak ngeih dingin American State Secretary Antony Blinken le Humhimnak lei vuanci Lloyd Austin (United States Department of Defense\nOffice of the Secretary of Defense) hna cu March 15, 2021 ni ah Japan ram khualipi Tokyo tluang tein an phan cang tiah thawng theih a si. Hi khualtlawn nak kong he pehtlai in President Joe Biden nih Hruaitu dirhmun a vun tlaih hnu ah avoi khatnak ramleng khualtlawnnak a si tiah theih a si.\nMarch 15-18, 2021 tiang an rau lai tiah thawng theih a si. A liam cia zarh chungah American, Japan, Australia le India hna cu hawikom ton biaruahnak an rak ngeih cang hnu ah tu bantuk khualtlawn nak lam hi an pehzulhmi a si tiah theih a si. Secretary Antony Blinken le Secretary of Defense Lloyd Austin khualtlawn nak ah an i ceih bik dingmi cu China Sea chungah zalong deuh in tlunkal khawhnak le North Korea kong, Myanmar ram ralkap nih uknak an laknak kong an i ruah lai tiah theih a si.\nRelchap, 2021 Myanmar Revolution. Covid-19 le Kawlram nih vawlei le tulio news cu a khar ngaingai. Thinphang, laklawh, bizi, stress le vansang in kan um lulh cio. Lamzawh, CDM le CRPH in Kawl ralkap uknak le 2008 phunghram cu “hrawh le thlen” kan timh liomi si. Nikhat hnu nikhat an thi thluamah. Tlaih i, hremmi le thongthlakmi an tam. Kawl Ralkap (KR) nih a thiamnak, tthawn, hriamnam le nawlngeihnak vialte hmang in “lamzawhnak, CDM le CRPH” hi dihdonghter le block dih ai zuam cuahmah lio si. Nunnak tampi liam cang. Thisen tampi chuak cang. Tlaihmi le hremmi an tampi cang.\nTuhi ttihnak he hngahmi pahnih kan ngei. Pakhatnak cu CRPH cawlcanghnak in “international organizations” silole “hriamnam tthawng ram” nih KR hi van zuamhnawh in tthio dih sehlaw tihi si. CRPH rianttuannak ah Dr. SaSa cu hmaisuang in a um. CRPH hruainak in “federal democracy, ralkap, palik, cozah tbk” umter hi ruahmi zong si. Aung San Suu Kyi (ASSK) le NLD ramchung an cawlcangh khawh ti lo caah, CRPH le Dr. SaSa hi ramleng ah an van biapi ve. Cucaah, a biapi takmi cu Dr. SaSa himnak hi si. Fx a nupi le fale hna KR nih an tlaih sual hna cun, balo si kho. Cun, amah lila hi KR nih an tlaih silole KR nih a lam kip hmang in an suam khawh sual cun, balo si kho. Ralrin le fimkhur taktak hau tulio cu.\nKan hngahmi pahnihnak cu “ramchung raltuknak (RR) – civil war” hi si. Lamzawh le CDM lawng a za ti lo. KR nih nawlngeihnak zapi sin ap le pek hrimhrim ai tim lo. Meithal, hremnak le hriamnam in zapi cu a phomh cang hna. Zapi nih meithal silole hriamnam in “mah nunnak” ai runven hau cang. Pumpak runvennak ah hriamnam lak le tlaih hau cang. Cun, Tlangcung Ralkap (TR) nih zapi le ram caah, KR kah lawlaw ding timhtuah si cang (ai kaap pah cangmi zong an um). Ramchung Raltuknak (RR) a van tlun taktak cun, tulio lamzawh le CDM chung tonmi, tuarmi, harnak le thihnak let tampi zapi nih intuar si lai.\nLamzawh, CDM, CRPH le RR in KR uknak, nawlngeihnak le 2008 phunghram hi kan hrawk in thleng kho taktak hnga maw? Zeidah kan rian le tuahvo cio si? 2021 Revolution hi ai thawknak lawng si rih (Feb. 6, 2021). A thla le kum in a kal khomi si. Cucaah, lungsau, teirial, lungrual, ralrin le fimkhur taktak hau. Ramkhel tactics ah palhnak le thlahphoihnak kan tuah sual cun, kan balo kho (SM chan si le, thlahphoih sual fawite). Cun, dirkamhnak thilri ah felfai le dinfel taktak hau. Dirkamhnak organization hna dirh hau lai – register, document le cazin tbk tuahnak ah. Hi pinah, tulio hi “fake news” hrial khawh bak an hau (kehkuainak um lonak caah).\nMah vial kha “kherhhlainak – analysis” ka van tuah khawhmi siseh. Video le hmanthlak ttihnung cu ka zoh ngam lo – rak ka tagged in hrawmh hlah uh. Note: Denmark ummi zong Feb. 9, 2021 (milu 300 in 400 kar), March 13, 2021 (milu 400 in 500 kar) tiah lamzawhnak kan ngei cang. March 28, 2021 ah anmah Denmark tawlrelnak in lamzawh um tthan lai. 2021 Myanmar Revolution caah, ralzam dirhmun in kan ti khawh tawk tete kan rak tuahpi ve ko hna. Kan intemtuarpi ve ko hna. Jesuh nih “teinak kan pe hram sehlaw”. Credit: Van Nun Lian\n← Kawlram Dothlennak (Spring Revolution) kan kalning le Ramdang dothlennak pawl he aa khahnak le aa dangnak pawl\nUSA, CCBC Nubu upa nih (ENSF) Fund ca’h $3,500 an thawh →


Khah! Salai Lungthli Tum MP Aa Cuh Lai – Lai Lungrawn Post\nKhah! Salai Lungthli Tum MP Aa Cuh Lai\nJuly 25, 2020 admin Chin News\nFimcawnnak le rum kawlnak hnu in ram le miphun ca pumpeknak lamthluan lei ah. Caan sau ngai khua ka ruah hnu ah tukum thimnak ah Thantlang peng Pyine No.2 in luh ve ding biachahnak ka tuah, ka nu le ka pa zong nih thluachuah an ka ham piak cang.\nIndependent in ka luh lai caah MP ka tlin ahcun vuanci le CM tibantuk cu tutan ah ka ngah lai lo a fiang. Nain, MP pakhat dirhmun in ka si khawh tawk Chin miphun dihlak caah riantuan kaa zuam lai. Khuate ka kal tik zong ah ka tuah khawh ding lawnglawng bia ka kamh hna lai. Kaa tinhmi hi tuhnu kum 5 ca lawng ah a si lo, MP sawhsawh va tuan lengmang ding zong a si lo. Chinram caah ka saduhthah ka tlinter khawhnak ding caah cun Chief Minister tal ka si te hrimhrim a hau. Kum 15 maw kum 30 tiang a rau kho.\nSuu Kyi cu ka uar tuk, ka thih hnu tiang zong ah ka upat ko lai. Nain, ‘central power’ a tam tuknak party NLD ah cun zeitik hmanh ah luh kaa tim lo. Doh zong ka tim fawn hna lo, an tlamtlin lonak belte cu ka phuan pah te ko lai. Bawmh khawh tawk zong bawmh ka timh fawn hna. Cun, CNLD bantuk in thutnak ngah duh ah miphun min zuar kaa tim bak lo. Ka party ah Chin ka telh(te lai) ruang ah vote pek ding ka si lai lo, ka tuahsernak tuanbia le miphun ka dawt le dawt lo ruang deuh ah vote pek or pek lo ding a si lai. Pumpak hlawknak caah si loin miphun caah riantuan a duhmi poahpoah he rian ka tuanti lai, hawikom ka ser hna lai. Nain,pumpak hlawknak a duhmi belte cu hrial an si lai.\nKeimah meehmun ah aa cuh ding hi Dr. Hmuh Thang, Saya Rung Kaw le MP Ni Sui Lian an si. Miphun a dawmi lawngte an si ve. Keimah caah harnak tampi a um lai, nain a dikmi zumhnak a um ko ahcun teinak a um hrimhrim lai tiah ka zumh. A donghnak ah, MP ka tlin ahcun ka ngahmi hlawh fangkhat hmanh kaa lak lai lo. Keimah nak a herh deuhmi sifak harsa bawmhnak caah a dihlak in ka hlut lai. Pathian nih lam ka hruai hram ko seh. Credit: Salai Lungthli Tum\nTheih Herh Bak Mi. Australia Citizen Soknak Kong Thawng Thanhnak


Kawlin(ေကာလင္း) Kahdohnak Ah Kawlin Peng Myonehmu Le Rallokap Lei In Rengsang Minung Pahnih Tel In Minung 30 Hrawng An Thi – Buanchukcho\nKawlin(ေကာလင္း) Kahdohnak Ah Kawlin Peng Myonehmu Le Rallokap Lei In Rengsang Minung Pahnih Tel In Minung 30 Hrawng An Thi. Sagaing ramthen Kawlin (ေကာလင္း) peng Titsinghkung(သစ္ဆိမ့္ကုန္း) ah KIA brigade 8 le KLPDF hna i fonhbin ralhrang phu hna cu tuzing suimilam 10 in an kah hna tiah theih asi.\nRalhrang mawtaw zong Kawlin lonh ah KIA le PDF nih an kah hna caah mawtaw 3 khangh in a rawk tiah theih asi. Ralhrang lei in, hliamtuar le a thimi an tam caah ,Kawlin khuachung ah hriamngan in an kah hna caah mipi lei in minung 2 hliam an tuar, inn rawk mi zong a um len. Nihin nikhat chungah Kawlin pawnghrawng ah KIA,PDF fonh in ralhrang hna he kahdohnak voithum a chuak. #7stars News. The Chin Post


CHIN MIPI SIN BIACAH: CHINRAM KAN ZAAMTAK NAI SAI LO – The Chinlung Post\nApril 17, 2021 admin Local News 0\nChinram An Zaam In Kan Zaamtaak Nai Sai Loh: Hakha Thantlang An Zaamtaak In Kan Zaamtaak Nai Sai Lo: A herh tuk caah khuapi khuate cu a king ngai ko lai, mi chok vaak zong an tlawm ngai ko lai, chawh vah le Len vah sawhsawh hi a ho hmanh nih an duh ti lo, fim khur taktak in inn chungkhar cio ah thawng paang ngai bu cio in an khuasa hna.Kan Mino hna le Pasal ttha Nu sal ttha paoh paoh hna cu an zaam lo zei dah an tuah khoi ka dah an kal khoi ka dah an um timi bia hal le bia chim caan asi lo,caan nih bia a chim te ko lai.\nChin Mipi Sin Biacah: Pathian sin ah Thinlung kek kuai in thlacam nun a ngei mi paoh nih Thiang hlim te in Pathian lei ah i pum pe ko hna u, zei thil kong Poh ah Kan hmurka bia le holh I sum hna usi. KAWLRAM PUMPI A DIR HMUN. CRPH cu ram chung ram leng ah a dir,cozah thar ai awh tu asi. sihmanhsehlaw mit hmuh kut tongh in Ram Mipi caah Rian an ttuan kho rih lo,a ruang Zung dirh a herh Zung Kai a herh.\nCozah rian ttuantu vial te zungkai le rian thok a herh. Sihmanhsehlaw Ralkap damiah Ralkal tapung Lainawng hmang Pawl nih tlaih le thong thlaak le thah dingin Meithal he an bawh Peng hna.A cozah Center Naypyitaw Zung le inn le hmunhma vial te Meithal in an congh dih Anna in Cozah zung vial te a laak dih tik ah Cozah thar CRPH Pawl cu an him ti lo hriamnam an ngei lo, hi ruangah Cozah cu an ser ko.\nCRPH hi ram Chung ram Leng lei zong ah an tthawng ko na in an him lo ca le a zalon khawh lo caah Mipi caah le ram caah duh ning tluk in rian an tuan kho lai lo. Hi ruang ah Hriam nam le Mei thal in mi a tlaih hrem tu cu Hriamnam le Mei thal in kah doh ve a herh cang,duh zong ah duh lo zongah Sivil war ပြည်တွင်းစစ် cu ai thok pah cang ti awk in a um,\nChinram Nungak Tlangval Hna Sin Biacah:Chinram le Chin Miphun na dawt ah cun Mizoram ah Tlik sawh le zaam sawhsawh I tim hlah uh.A tu Mino Pawl Phu sin le Asi loah CNA/CNF sin ah a herh tiang paoh rak kal law timh tuahnak va ngei ve hram ko,A raoh hlaan ah Mizoram chungah Nungak Tlangval a tli I,a zaam sawhsawh I ai thup mi paoh an umnak khua le ram cu thaih dih asi ko,\nCaah kawh Aoh dih tthiam tthiam an si dih Lai caah Mizoram Cozah le YMCA nih an in cawn piak hna hlaan le an in sik hna hlaan ah nan mah te in Mino Phu Pawl le CNA sin ah rak Kal cio dingin Kan in sawm hna.Meithal cu Meithal lawng nih a tei Lai i,Thisen cu Thisen lawng nih a tei Lai i a thian ter lai. Nan lungdong hlah u, Nanral chia hlah uh, Nan ngaih zong chia hlah u, Nan thin zong phaang hlah uh, Kawlram le Chinram Chin Miphun a ser i,a khamh khotu A nungmi kan Pathian cu bawmtu dingah a ra lio. Credit: Kawlrawn Chin Unau\nPU BAWI LIAN NIH FA PATHUM NGEI AN CHUNGKHAT MEITHAL IN AKAH THAH


Trump cu:A sung rilo nain’Record Break bak ah an chiah cang hi. – Lai Lungrawn Post\nTrump cu:A sung rilo nain’Record Break bak ah an chiah cang hi.\nNovember 20, 2020 November 20, 2020 admin World News\nUSA Election President Donald Trump Nih Record a tuahmi pawl tlamtling tein tial khawh ka rak i zuam lai. Tuzan ka van tialmi hi Part 1 lawng a si rih.. Tlamtling tein tialkhawh ka rak i zuam lai i, relkhawh peng rak i zuam ve. Part 4 tiang tling taktak in tial an rak i zuam ve lai.Donald Trump Nih Record A Break: 2020 US Election thimnak cu Candidate pahnih nih record an break veve ti khawh a si. Hi tluk zawtnak a zual lio a si ko nain US History i, vote thlak a that bik kum a si kan ti zongah kan palh lai lo dah!\nDonald Trump nihcun 2016 nak in teinak ka hmu lai tiah a rak i chim cia tawn! A chin ning bantuk tein 2016 nak in VOTE a hmuh tam deuh! 2016 nak in tutan a vote hmuhmi cu 10 million bak in a karh. US Republican President Candidate ah Donald Trump cu mingo si ve lo (Non White) vote a hmu tam bik record a break i, 1960 hnu lei Minority vote hmu tambik a si i, Rush nih a langhter ning cun 2016 nak in Minority vote 5Million lengin a hmuh tam hi a si.\nPresident tlaih lio Donald Trump nihcun VOTE hmu tambik record a break fawn i, 71 Million leng bak vote a hmuh hi a si. (Hmun dang record nih cun 73 Million a hmuh an ti) Democrats Presidnet Candidate mi lar taktak Obama record kha 3 Millions lengin a lonh fawn. Obama kha Term 2 nak election ah khan a voikhat thimnak i, vote a hmuhmi 3.5+MILLION a tlawm deuh i, Trump belte cu 2016 thimnak nak in 2020 election ah 10 Million bak a karh hi a si.\nOBAMA hi mi dum vote 98% hrawng a hmu i, Mirang le Non-White vote tamtak a hmu chih caah Obama kha teinak hmu in President a tlingmi a rak si. Kha vialte Obama record kha tutan i thimnak 2020 ah hin Donald Trump nih fawi tein a van tei dih hi a si.\nThil mak le thil khuaruahhar zumh har taktak mi cu tutan Election i, thil cangmi hi a si. Donald Trump cu Vote tamdeuh hmu! A sinain Trump tei dingah cun Donald Trump nak in vote tam deuh a herh fawn. Cu caah VOTE rel a nuar tuknak Democrats hmunhma State, Michigan, Pennsylvania, Georgia, Wisconsin hrawng ah Vote an relmi cu an van i din i, an van rel than bak in Donald Trump cu vote hmu chap kho ti loin Joe Biden cu zumh khawh lo dingin a vote a hung kharh thluahmah hi asi.\nDonald Trump nih ting 7 leng bak in a lonh cangnak state ahcun Biden nih cun a van lonh thluahmah than i, Kan theihthiam dingah OBAMA le HILLARY nak in sate dang dihlakah Joe Biden hi Vote tlawm deuh dih a hmuh i, Vote rel lio mi cu an van dinhter i, an relthan tik ahcun a cung lei i, kan chim cia State ah khin Joe Biden nih Record Brak bak in a vote cu a hung kharh , Obama le Hillary hmun dang i a tei hna lo nain kan chimmi sate , kan chim mi vote duhsah tein an relnak state ah khin a van tei than hi a si. (Zumh cu a ho ca poh ah a har ko)\nDemocrats President Candidate ahcun a lar bik mi, OBAMA record zong a van lonh hi a si. Joe Biden le Kamal Harris biachimnak ah khan minung tampi zong an i tel lem lo. A sinain OBAMA biachimnak ahcun minung tamtaktak an kal tawn, Cun President Trump biachimnak poh ahcun minung hi a zungzal nawn in an tam tawn. Cu vialte cu US Election Campaign i, humham ngei lo bik Joe Biden nih a van tei hna hi khuaruahhar ngai cu a si. Donald Trump a teinak dingah cun Trump nak in a vote a tam deuh a herh caah, Vote lem an siam a herh hi a si. Part 1 a dih! part 2 Kan Peh Than Te Lai.\nDonald Trump cu’Mitha lo an ti cang hi’a poi kho taktak tutan kan thawngpang cu.\nUSA:Laimi nih Vawlei cung laimi’Vialte sin ah thlacam cahnak an tuah cang’Tih a nung cang ko hi.


ZOHCIO ULAW SAYA RUNG KAW DIRHMUN PEI A RAK TTHAT BIK KO HI – The Chinlung Post\nJuly 30, 2020 admin Lenhloi 0\nZophei, Lautu le Mara nih Hodah mee an pek te lai? Atu kum cu Thantlang peng Zophei, Lautu le Mara ah MP a cuh dingmi ruah loin Independent zongin an rak chuak ko. MP an tuanbia le an rak tuan balmi thil hna zoh ti hna u si. Thantlang peng dih lak Mee khotu hi minung 33231 an si. Thantlang chaklei, Zophei, Lautu le Mara tiah No. 2 hmunhma an si.\nAn dih lakin Mee pe khotu minung 16000 leng an si tiah Thantlang commission nih cazin in an langhter. Zophei 8000 hrawng, Lautu 4000 hrawng le Mara 3500 leng hrawng si dawh an si. CNLD in Pyine No.2 ah Saya Rung Kaw a zuam lai. Saya Rung Kaw cu Lautu Milu an tam biknak Hnaring khuami a si. NGO ah riantuan in Lautu, Mara le Zophei caah tial a tuahmi a tam ngai cang. Cun Hnaring pawng Lautu mipi tampi nih mee an pek lai.\nUSDP in Pyine No.2 ah Dr Hmuh Thang a zuam lai. A nih hi 1990 ah NLD nih an rak hlen mi a si. NLD nih an hlen hnu ah USDP ah a um. Zophei, Lautu, Mara dam lo ruangah rak fuh penh a si caah mi theih hngalh a ngei tukmi le mipi nih nupa can ah bochanmi pakhat a si. An harset lio an rak fuh penhmi a si caah a dawtnak kha mipi nih an philh piak lai lo. 2015 lio zongah Pyine No.2 in a tlingmi a si caah mipi an lungah a um ngaimi a si.\nNLD in Pyine No.2 Ni Sui Lian a zuam lai. A nih hi 2015 ah NLD in Amyota ah a tlingmi a si. Cucaah MP a tuan chungah Lautu, Mara, Zophei caah rian felfai tein a tuanmi nusal tha pakhat a si.Mara tam deuh cu NLD ah dir an i timh rih ko ti a si. Atu tiangah Dr. Hmuh Thang le Ni Sui Lian nih Phaisa a dik lo ningin an hman le an hal hna timi theih a um bal rih lo. Bochan tlak an si.\nIndependent in Salai Lung Thli Tum a zuam ve lai. Salai Lung Thli Tum cu Ram dang phaisa kuatnak a tuahmi a si. Kawlram cozah sin ah Phaisa kuatnak Register a tuah lomi a si caah Cozah sin ah Tax zong a pe lomi a si. Cun Lautu, Mara le Zophei nih Hmawngtlang khuataw lam cawhnak dingah Cozah sin an rak halmi cu Hmawngtlang lei tangin ca a rak tial tawntu a si. A fawinak cun Lautu, Mara le Zophei nupa a rak doh ngaitu pakhat a si.\nCucaah Lautu, Mara, Zophei (Leitak,Zabung,Khuabung,Hlamphei, le Ngalang) nih an zulhmi lampi cu cozah nih tuah piak kho hna hlah seh law Hmawngtlang an duh ningin si ko seh a titu a si caah Lautu, Zophei, Mara nih cun Mee an pe tuk lai lo tiah ruah khawh a si. Lautu le Mara nih cun an pek awk hrim a si lo. Lam an zulh komi tha hlah seh law, harnak tong hna seh ti a duhtu a si caah Lautu le Mara hrim nih cun Mee an pek awk a si lo.\nLung Thli Tum MP a tling si cun khuakhat le khuakhat rem lonak a chuak lai. Cun Amah hrim cozah tax a pelomi a si caah thil dik le fel tein a tuan ngam mi a si lai lo. Cucaah Zophei nih Lung Thli Tum mee an pek zongah Lautu le Mara nih cun an pee ti lai lo a fiang ko. Ni Sui Lian, Dr, Hmuh Thang le Saya Rung Kaw mee pek ding lawng a tang cang.\nNi Sui Lian caah a poinak cu Daw Suh Thantlang a tlawn lio ah Mara tlang caah Hlei le Lam a rak pekmi hna kha Pu Zo Bawi nih a dangah thil piak dingin a tuah an ti. Cucaah Mara tlang nih NLD hi an uar tuk ti lo kho men mi a si. A donghnak lei ah Lung Thli Tum, Ni Sui Lian le Dr Hmuh Thang cu Zophei chungah Mee an i then a hau te lai.\nZophei milu 8000 hrawngah minung pakhat nih 3000 leng hrawnglawng an ngah khawh cang lai. Lautu nih Saya Rung Kaw mee an pek ve a si cun 4000 cunghrawng nih cun an pek te lai. Cucaah Dr. Hmuh Thang le Ni Sui Lian cu Lautu le Mara tlangah Agent thami an ngeih a hau. Cun Saya Rung Kaw cu Lautu le Mara tlang tam deuh nih an dir pi kho men mi a si. Credit: Mai DCS


Min Aung Hlaing A Lungtur Tuk Cang I Ralkap Lut Dingin Minung Hiti Bak In A Lem Cang Hna – HRINGDILDEL LAIRAM\nMin Aung Hlaing A Lungtur Tuk Cang I Ralkap Lut Dingin Minung Hiti Bak In A Lem Cang Hna\nNikhat hnu nikhat Myanmar ralkap pawl an tlawm deuhdeuh ruangah an i deih ti bak loh ti a si. curuangah cun ralkap pension cang mi putar pawl zong ralkap an ṭuanter than hna. Nica (nihlawh) in an ṭuanter hna i nikhat ah 8000 an pek hna.\nNaypyidaw, Tatkone le hmun dangdang i ralkap ai din cang mi pawl cu riantuan than dingin an kawh than hna. Tatkone tualchung mi pakhat nih “Kan vengvhung i ralkap pension cang mi pawl cu nikhat ah 8000 an pek hna i gate an congh ter zungzal ko hna, kutke a tling lo mi pawl belte an hmang duh ti hna loh ti a si.\nKutke a tlamtling mi le a ngandam nak a tha rih mi pawl lawng ralkap an ṭuanter than hna. Kan vengchung i gate an congh nak cu thla 2 hrawng a si cang” a ti. June thla ahcun ralkap pension cang mi pawl cu nikhat ah 10000 hlawh in ralkap an ṭuanter than hna.\nAsinain a rau deuhdeuh i nikhat ah 8000 hlawh in an ṭuanter than hna. Mi pakhat nih, “Tlawnginn pawl an on ka te ah cun, nikhat ah 10000 hlawh in tlawnginn pawl an congh ter hna, asinan tu’ahcun nikhat ah 8000 hlawh in ralkap an ṭuanter than hna. 2000 in a tlawm deuh cang” a ti. Ralkap ṭuan than mi pawl cu check-gate congh, chungkhar cazin latu le a herh nak nak hmun ah rian an ṭuanter hna ti a si.\n← Theihtlei :- Ruah Lo Piin Thisen Kai A Hmang I Lungmih A Hmang Mi Pawl Caah Fawi Tein Damh Khawh Nak\nAmen Bawipa Tha Tuk E CDM Tuah Dingin Ralkap Le Palik Minung 450 Nih Min An Pek Cang →